Κεφ. 36 ΑΘΗΝΑ: Προς τον 21ο αιώνα\n03:48:49 πμ πμ\nΑπό τον Ανδρέα στον Κώστα Σημίτη\nΑν και χτυπημένος από τον γεροντοέρωτα για την Δήμητρα Λιάνη και με επιβαρυμένη την υγεία του, ο Ανδρέας Παπανδρέου δεν δυσκολεύτηκε να πάρει τις εκλογές του 1993: Το ΠΑΣΟΚ κέρδισε το 46,9% των ψήφων (170 βουλευτές) και η ΝΔ έπεσε στο 39,3% (111 βουλευτές). Η ΠΟΛ.ΑΝ του Αντώνη Σαμαρά βγήκε τρίτο κόμμα, με 4,9% (10 βουλευτές), και το ΚΚΕ τέταρτο με 4,5% (9 βουλευτές). Ο Συνασπισμός δεν μπόρεσε να πιάσει το απαιτούμενο 3% και να εκπροσωπηθεί. Οι οικολόγοι είχαν διαλυθεί από καιρό και η ΔΗΑΝΑ δεν μετείχε. Ο αρχηγός της, Κωστής Στεφανόπουλος, πήρε την δική του ρεβάνς από τον Μητσοτάκη, καθώς έμελλε να εκλεγεί πρόεδρος της Δημοκρατίας529, όταν έληξε η θητεία του Κ. Καραμανλή.\nΠροτεραιότητα της νέας κυβέρνησης ήταν να δώσει διέξοδο στο ζήτημα, για το οποίο προκλήθηκαν οι εκλογές: Ήταν 16 Φλεβάρη του 1994, όταν επέβαλε εμπάργκο κι έκλεισε τα σύνορα με την ΠΓΔΜ. Ο στραγγαλισμός φάνηκε αναπόφευκτος, καθώς ήδη (από το 1992) λειτουργούσε το εμπάργκο του ΟΗΕ στη «Νέα Γιουγκοσλαβία», έχοντας κλείσει και τα βόρεια σύνορα του κρατιδίου.\nΕνάμισι χρόνο αργότερα, το μέτρο είχε αποδώσει: Νοέμβρη του 1995, Ελλάδα και Πρώην Γιουγκοσλαβική Δημοκρατία της Μακεδονίας κατάφεραν να συμφωνήσουν «σε όλα εκτός από το όνομα». Η σημαία του κράτους άλλαξε. Το εμπάργκο έπαψε να ισχύει. Μαζί του έπαψε να ισχύει και η όποια επιφύλαξη των ευρωπαϊκών κρατών στην αναγνώριση του κρατιδίου.\nΣτο εσωτερικό, η Δήμητρα Λιάνη παρουσιάστηκε ως η αχίλλεια πτέρνα του Παπανδρέου, καθώς, από την πρώτη στιγμή, ανέλαβε την διεύθυνση του ιδιαίτερου γραφείου του πρωθυπουργού κι έγινε στόχος «εχθρών και φίλων». Την κατηγόρησαν ότι εκμεταλλεύτηκε τον άρρωστο Ανδρέα και ουσιαστικά κυβερνούσε την Ελλάδα, έχοντας οργανώσει «αυλή» από αεροσυνοδούς, παλιές συναδέλφισσές της στην Ολυμπιακή Αεροπορία και μοντέλα. Και ότι χρησιμοποιούσε για δικό της όφελος αξιωματικούς της ΕΥΠ και της προσωπικής φρουράς του πρωθυπουργού. Η μεγαλύτερη, όμως, ενάντιά της επίθεση ξεκίνησε το καλοκαίρι του 1994, όταν η εφημερίδα «Αυριανή» την κατάγγειλε ότι υποχρέωσε τον Ανδρέα Παπανδρέου να ξοδέψει οκτακόσια εκατομμύρια δρχ. για να στεγάσει τον έρωτά τους σε μια βίλα στην Εκάλη. Ήταν μια πολυτελέστατη μονοκατοικία 532 τμ (με επέκταση άλλων 380 τμ) στην οδό Αγράμπελης 6. Το ζευγάρι την είχε αγοράσει από τους κληρονόμους Λουμίδη. Τόσα χρήματα ο Ανδρέας Παπανδρέου δεν διέθετε αλλά και το κόστος της βίλας ήταν αρκετά πιο μικρό. Στην δήλωσή του για το πόθεν έσχες του 1994, αναφερόταν ότι, για να αγοράσει την βίλα, δανείστηκε 155 εκατομμύρια530. Ο σάλος που ξεσηκώθηκε, έκανε τον δικηγόρο και βουλευτή του ΠΑΣΟΚ, Ευάγγελο Γιαννόπουλο, να αναφωνήσει (Γενάρης του 1995):\n«Δεν θα μας ρίξει το κωλόσπιτο».\nΔεν τους έριξε. Όμως, η κλονισμένη υγεία έστειλε τον Ανδρέα Παπανδρέου εσπευσμένα (20 Νοέμβρη του 1995) στο Ωνάσειο Καρδιοχειρουργικό Κέντρο με αρχή πνευμονίας. Εκεί τον βρήκε η νέα χρονιά (1996). Στις 15 Γενάρη, υποχρεώθηκε να υπογράψει την παραίτησή του από πρωθυπουργός, παραμένοντας πρόεδρος του ΠΑΣΟΚ. Η παραίτηση συνοδεύτηκε από την δήλωση:\n«Είναι προφανές ότι η δική μου αδυναμία αυτής της περιόδου δεν πρέπει να γίνει τροχοπέδη για την χώρα, την κυβέρνηση και το ΠΑΣΟΚ. Έβαλα και βάλαμε πάντα πάνω από όλα, τα συμφέροντα του τόπου και του λαού. Αυτό είναι και τώρα το καθήκον μας».\nΗ Δήμητρα Λιάνη λιποθύμησε, όταν έμαθε τα νέα. Ο Άκης Τσοχατζόπουλος ανέλαβε να τον αναπληρώσει προσωρινά, ως υπουργός Εσωτερικών. Προβλήθηκε υποψήφιος διάδοχός του, ως «προεδρικός». Αντίπαλοί του εμφανίστηκαν ο Γεράσιμος Αρσένης, ως μεταρρυθμιστής, κι ο Κώστας Σημίτης, ως εκσυγχρονιστής. Συμβολική υποψηφιότητα έβαλε και ο σεβάσμιος Γιάννης Χαραλαμπόπουλος.\nΣτην πρώτη ψηφοφορία, Άκης Τσοχατζόπουλος και Κώστας Σημίτης ισοψήφησαν (πήραν από 53 ψήφους). Στην δεύτερη, ανάμεσα στους δυο ισοψηφήσαντες, νικητής αναδείχτηκε ο Κώστας Σημίτης (86 ψήφοι, έναντι 75 του αντιπάλου του). Ήταν 18 Γενάρη του 1996 και η χώρα αποκτούσε τον πρωθυπουργό με την μακροβιότερη συνεχή παραμονή στην θέση αυτή.\nΜε τον Ανδρέα Παπανδρέου εκτός μάχης κι έχοντας μπροστά τους το 4ο συνέδριο του ΠΑΣΟΚ (είχε προγραμματιστεί για τις 27 Ιουνίου του 1996), οι «προεδρικοί» προσπάθησαν να προωθήσουν την ιδέα το κόμμα να έχει άλλον πρωθυπουργό και άλλον πρόεδρο, τον Τσοχατζόπουλο, ώστε να ελέγξουν τον Σημίτη. Ξέσπασε υπόγειος πόλεμος, με κάποιους να επικαλούνται το μοντέλο του γερμανικού Σοσιαλδημοκρατικού κόμματος, όπου άλλος ήταν ο πρωθυπουργός κι άλλος ο πρόεδρος, και τον Τσοχατζόπουλο να δηλώνει ότι δεν ήταν δυνατό ο Ανδρέας Παπανδρέου να αντικατασταθεί από ένα μόνο άτομο. Ο άρρωστος πρώην πρωθυπουργός πέθανε ξημερώματα, 23 Ιουνίου, τέσσερις μέρες πριν από την έναρξη του συνέδριου, στο οποίο η άγρια διαμάχη μεταξύ «προεδρικών» και «εκσυγχρονιστών» βγήκε στην επιφάνεια. Η ψηφοφορία είχε προσδιοριστεί για τις 30 Ιουνίου (του 1996). Μπροστά στην κατάσταση που διαμορφωνόταν, ο Κώστας Σημίτης ζήτησε «καθαρές λύσεις». Και δήλωσε ότι, σε περίπτωση που οι σύνεδροι δεν θα τον εξέλεγαν και πρόεδρο, θα υπέβαλλε την παραίτησή του από πρωθυπουργός: Εκλέχθηκε με 53,45%! Πήρε 2.732 ψήφους, έναντι 2.234 που έλαβε ο Τσοχατζόπουλος (27 άκυρα, 28 λευκά).\nΤο ΠΑΣΟΚ του Κώστα Σημίτης πήρε και τις εκλογές του Σεπτέμβρη του 1996 με 41,49 (162 βουλευτές) έναντι 38,12% της ΝΔ (108 βουλευτές), 5,61% του ΚΚΕ (11 βουλευτές), 5,12% του Συνασπισμού (10 βουλευτές) και 4,43 του ΔΗ.Κ.ΚΙ (Δημοκρατικού Κοινωνικού Κινήματος) που είχε ιδρύσει ο Δημήτρης Τσοβόλας (9 βουλευτές). Η ΠΟΛ.ΑΝ. του Αντώνη Σαμαρά εξαφανίστηκε.\nΟ Άκης Τσοχατζόπουλος συμβιβάστηκε με το υπουργείο Εθνικής Άμυνας. Πολλά χρόνια αργότερα, θα αποδεικνυόταν μια από τις πιο βλαβερές επιλογές του νέου πρωθυπουργού531.\nΔεν είχε συμπληρώσει δυο βδομάδες πρωθυπουργός ο Κώστας Σημίτης, όταν του προέκυψε η κρίση των Ιμίων (30 - 31 Γενάρη του 1996). Πρόκειται για δυο βραχονησίδες, που οι Ιταλοί υποχρεώθηκαν να παραχωρήσουν στην Ελλάδα το 1947, ως εξαρτήματα της Δωδεκανήσου. Από 28 Δεκέμβρη του 1932, η Τουρκία είχε αποδεχτεί ότι οι βραχονησίδες του συμπλέγματος (τα) Ίμια ανήκαν στην Ιταλία και το νησάκι Κάτο στην Τουρκία (πρωτόκολλο καθορισμού ιταλοτουρκικών συνόρων, άρθρο 30). Αυτό σημαίνει ότι δεν είχε κάποιο λόγο παρέμβασης στην ελληνοϊταλική συνθήκη, με την οποία τα Δωδεκάνησα αποδόθηκαν στην Ελλάδα. Όμως, ο πλοίαρχος του τουρκικού φορτηγού «Φιγκέν Ακάτ» είχε τις δικές του απόψεις για τις διεθνείς συνθήκες: Ανήμερα Χριστούγεννα του 1995, το πλοίο του προσάραξε στα αβαθή της μικρής (ανατολικής) βραχονησίδας Ίμιο. Εξέπεμψε σήμα κινδύνου. Το λιμεναρχείο της Καλύμνου, στην οποία υπάγονται διοικητικά τα Ίμια, έστειλε ρυμουλκό να το αποκολλήσει. Ο πλοίαρχος αρνήθηκε βοήθεια. Υποστήριξε ότι βρισκόταν σε τουρκικά ύδατα, οπότε περίμενε να τον βοηθήσουν οι Τούρκοι. Το λιμεναρχείο ειδοποίησε το ελληνικό υπουργείο Εξωτερικών, το οποίο, με τη σειρά του, ειδοποίησε τους Τούρκους ότι, αν δεν επενέβαινε το ρυμουλκό, το τουρκικό φορτηγό κινδύνευε να βυθιστεί. Οι Τούρκοι απάντησαν ότι υπήρχε γενικότερο θέμα, άσχετο με το ποιος θα βοηθούσε το φορτηγό. Ήταν 28 του μήνα, όταν δυο ελληνικά ρυμουλκά αποκόλλησαν το τουρκικό πλοίο και το οδήγησαν στις τουρκικές ακτές. Το ίδιο εκείνο πρωινό, ένα τουρκικό μαχητικό αεροπλάνο συντρίφτηκε κοντά στη Μυτιλήνη, με τον πιλότο του να διασώζεται από Έλληνες. Την επόμενη μέρα (29 του μήνα), με διακοίνωσή τους, οι Τούρκοι ανέφεραν ότι τα Ίμια έχουν καταχωρηθεί στο κτηματολόγιο Μουγκλά του νομού Μπουντρούμ (Αλικαρνασσού) και ανήκουν στην Τουρκία. Η Ελλάδα την απέρριψε (9 Γενάρη του 1996).\nΕννιά μέρες μετά την εκλογή Σημίτη ως πρωθυπουργού, ο δήμαρχος Καλύμνου αποφάσισε να δείξει τον πατριωτισμό του. Μαζί με τον αστυνομικό διευθυντή του νησιού, ένα παπά και δυο λαϊκούς, πήγε στα Ίμια (26 Γενάρη του 1996) και ύψωσε την ελληνική σημαία στη μικρή (ανατολική) βραχονησίδα. Στην Τουρκία, ξέσπασε σάλος. Την επόμενη μέρα (27 του μήνα), ελικόπτερο με δυο Τούρκους δημοσιογράφους προσγειώθηκε στο μικρό Ίμιο. Ο ένας τους κατέβασε την ελληνική κι ανέβασε την τουρκική σημαία και ο άλλος βιντεοσκόπησε την όλη παράσταση. Προβλήθηκε πανηγυρικά στην Τουρκία. Η ελληνική πολιτική εντολή στον πλοίαρχο του περιπολικού «Αντωνίου» ήταν να κατεβάσει την τουρκική σημαία και να αποχωρήσει. Οι άνδρες του, όμως, κατέβασαν την τουρκική σημαία και ύψωσαν, στην θέση της, την ελληνική (28 του μήνα). Το ίδιο βράδυ, βατραχάνθρωποι βγήκαν στο ανατολικό Ίμιο με σκοπό να φυλάξουν την ελληνική σημαία ως το πρωί και να αποχωρήσουν. Με νέα εντολή, παρέμειναν στην βραχονησίδα.\nΔευτέρα, 29 Γενάρη, ο Κώστας Σημίτης διάβασε στην Βουλή τις προγραμματικές δηλώσεις του, ως πρωθυπουργός. Ανάμεσα σε άλλα, δήλωσε ότι η Ελλάδα θα αντιδρούσε άμεσα και δυναμικά σε οποιαδήποτε τουρκική πρόκληση. Την ίδια μέρα, η πρωθυπουργός της Τουρκίας, Τανσού Τσιλέρ, πρότεινε διαπραγματεύσεις για το καθεστώς των βραχονησίδων, ενώ τουρκικά πολεμικά σκάφη μπήκαν στα ελληνικά χωρικά ύδατα, πλησιάζοντας τα Ίμια. Η Ελλάδα έκανε διαβήματα στην Ευρωπαϊκή Ένωση και τις ΗΠΑ.\nΤρίτη, 30 του μήνα, η Τανσού Τσιλέρ δήλωσε στην Βουλή της Τουρκίας ότι, την επόμενη μέρα (31 του μήνα), η ελληνική σημαία θα απομακρυνόταν από τα Ίμια. Τις ίδιες ώρες, ο Κώστας Σημίτης είχε τηλεφωνική επικοινωνία με τον πρόεδρο των ΗΠΑ, Μπιλ Κλίντον, ενώ η ελληνική κυβέρνηση δήλωσε ότι ήταν πρόθυμη να αποσύρει από τα Ίμια τους ναυτικούς, όχι, όμως, και τη σημαία. Ο υπουργός Εξωτερικών της Τουρκίας απάντησε ότι υπάρχουν και άλλα νησιά με αμφισβητούμενο νομικό καθεστώς και απέρριψε την ελληνική πρόταση.\nΜαινόταν άγρια η καταιγίδα την νύχτα, 30 προς 31 Γενάρη του 1996. Ανεβασμένοι στη μικρή (ανατολική) βραχονησίδα οι Έλληνες βατραχάνθρωποι φρουρούσαν τη σημαία. Ανενόχλητοι οι Τούρκοι, στις 2 παρά 20', κατέλαβαν την δυτική (μεγάλη) βραχονησίδα. Στην Αθήνα, ο αρχηγός του Γενικού Επιτελείου Εθνικής Άμυνας, ναύαρχος Χρήστος Λυμπέρης, πρότεινε στον πρωθυπουργό να βομβαρδιστεί η δυτική βραχονησίδα ή να προσβληθεί από τον αέρα, με το πρώτο φως. Οι προτάσεις απορρίφθηκαν, καθώς θα οδηγούσαν σε ελληνοτουρκικό πόλεμο. Ο Σημίτης ζήτησε, μέσα στο επόμενο δίωρο, να σταλούν δυνάμεις για να συλλάβουν τους Τούρκους και να ανακαταλάβουν την βραχονησίδα. Ο Λυμπέρης απάντησε ότι δεν του ήταν δυνατό να πραγματοποιήσει την εντολή: Δεν διέθετε τις απαιτούμενες δυνάμεις!\nΕλάχιστες ώρες αργότερα (4.30 ξημερώματα), ένα ελικόπτερο σηκώθηκε από την φρεγάτα «Ναβαρίνο» για να κατοπτεύσει τα Ίμια. Ανέφερε ότι στη μεγάλη (δυτική) βραχονησίδα υπήρχαν καμιά δεκαριά Τούρκοι με τη σημαία τους. Διατάχτηκε να επιστρέψει. Κατέπεσε, με τους τρεις άνδρες που το επάνδρωναν να βρίσκουν τραγικό θάνατο532.\nΌλη τη νύχτα, τα τηλέφωνα στο τρίγωνο Αθήνα, Άγκυρα, Ουάσινγκτον είχαν πάρει φωτιά. Η Τανσού Τσιλέρ απολογήθηκε στον Μπιλ Κλίντον ότι οι δυο χώρες βρίσκονταν στα πρόθυρα του πολέμου «επειδή δυο Τούρκοι δημοσιογράφοι και Έλληνες βαρκάρηδες συνεπλάκησαν για μια βραχονησίδα, όπου κατοικούσε μια κατσίκα».\nΜε εντολή του Κλίντον, δραστηριοποιήθηκε ο αναπληρωτής υπουργός Εξωτερικών, Ρίτσαρντ Χόλμπρουκ (Richard Charles Albert Holbrooke). Πρωί, 31 του μήνα, επήλθε συμφωνία: Μέχρι το μεσημέρι, σημαίες και στρατιώτες, Έλληνες και Τούρκοι, είχαν αποχωρήσει από τα Ίμια. Ο Κώστας Σημίτης ευχαρίστησε δημόσια τους Αμερικανούς για την διαμεσολάβησή τους.\nΟι προκλήσεις της πρώτης 4ετίας\nΑπό την πρώτη στιγμή, η πρωθυπουργία Σημίτη απέβλεψε στην ένταξη της χώρας στην ΟΝΕ (Οικονομική Νομισματική Ένωση), κάτι που το 1996 φαινόταν ακατόρθωτο. Η προσπάθεια απέδωσε533 και η χώρα έγινε δεκτή στην ζώνη του ευρώ (19 Ιουνίου του 2000). Το νέο νόμισμα κυκλοφόρησε και στην Ελλάδα την πρωτοχρονιά του 2002. Όμως, η προσπάθεια αυτή καθώς και η εφαρμογή των μεταρρυθμίσεων στον αγροτικό τομέα (προέκυψαν από την παγκόσμια συμφωνία του 1994)534 έθιξαν τους αγρότες, οι οποίοι κινητοποιήθηκαν μαζικά και, στα τέλη του 1996, παρέλυσαν την χώρα για 58 μέρες. Η κυβέρνηση έκαμψε την αγροτική αντίδραση παραχωρώντας κάποιες ενισχύσεις που η ΚΑΠ (Κοινή Αγροτική Πολιτική) της Ε.Ε. επέτρεπε, ενώ τα ΜΑΤ ξεφούσκωσαν τα λάστιχα των τρακτέρ στον θεσσαλικό κάμπο.\nΗ δεύτερη μεγάλη αντίδραση που αντιμετώπισε η κυβέρνηση προέκυψε το 1998, με την εκπαιδευτική μεταρρύθμιση που επιχειρήθηκε από τον τότε υπουργό Παιδείας, Γεράσιμο Αρσένη: Κατάργησε την επετηρίδα στους διορισμούς εκπαιδευτικών, οι οποίοι, του λοιπού, θα προσλαμβάνονταν με διαγωνισμό μέσω του ΑΣΕΠ. Αντικατέστησε τον τρόπο εισαγωγής στην 3βάθμια εκπαίδευση με πανελλαδικές εξετάσεις σε 14 μαθήματα στις δυο τελευταίες τάξεις του λυκείου. Και, για πρώτη φορά, επέβαλε την αξιολόγηση των εκπαιδευτικών. Ταυτόχρονα, καθιέρωσε το ολοήμερο σχολείο και το Ελεύθερο Ανοιχτό Πανεπιστήμιο κι επέφερε κι άλλες αλλαγές. Όμως, καθηγητές, δάσκαλοι και μαθητές βγήκαν στους δρόμους με σύνθημα «Κάτσε καλά, Αρσένη» και προσπάθησαν να ματαιώσουν την εφαρμογή του νέου νόμου. Οι καταλήψεις σχολείων ξεπέρασαν κάθε προηγούμενο. Ο νόμος εφαρμόστηκε.\nΉταν καλοκαίρι του 1999 και ο δείκτης του Χρηματιστηρίου σκαρφάλωνε σε μεγάλα ύψη, καθώς η ένταξη στην ΟΝΕ και η ανάθεση των Ολυμπιακών αγώνων του 2004 στην Αθήνα ενισχύονταν από την πρόσκαιρη παγκόσμια οικονομική ευφορία. Πάμπολλοι Έλληνες είδαν στο χρηματιστήριο τη λύση στα οικονομικά τους προβλήματα, ενώ γραφεία αγοράς και πώλησης μετοχών άνοιξαν ακόμα και σε μικρά χωριά. Τον Σεπτέμβρη του 1999, ο δείκτης έπιασε τις 6.350 μονάδες, σκορπίζοντας τον ενθουσιασμό στους «μικροεπενδυτές». Όμως, από τις 23 του μήνα, ακολουθώντας την πτώση που σημειωνόταν και στο εξωτερικό, ο δείκτης άρχισε ραγδαία πτώση. Πολλές μετοχές αποδείχτηκε ότι δεν είχαν αντίκρισμα (ήταν «φούσκες»). Το κραχ είχε αποτέλεσμα να χαθούν οι αποταμιεύσεις των «μικροεπενδυτών», κυρίως. Κατηγορήθηκαν ο πρωθυπουργός και ο υπουργός Εθνικής Οικονομίας (Γιάννος Παπαντωνίου), επειδή μιλούσαν για ισχυρή οικονομία. Στο εδώλιο του κατηγορούμενου κάθισαν οι διοικήσεις του Χρηματιστήριου και χρηματιστηριακών εταιρειών, με την κατηγορία ότι προκαλούσαν τεχνητή άνοδο μετοχών. Μετά από πολλά χρόνια δικαστικών διώξεων, όλοι τους αθωώθηκαν. Το όλο ζήτημα, όμως, προσφερόταν για κομματική εκμετάλλευση με την ΝΔ να ποντάρει με κάθε τρόπο στο «σκάνδαλο του χρηματιστηρίου».\nΗ «διπλωματία των σεισμών»\nΉταν 17 Αυγούστου του 1999, όταν σεισμός 6,7 (κατ’ άλλους 7,8) βαθμών της κλίμακας Ρίχτερ ισοπέδωσε τη Νικομήδεια ανατολικά της Κωνσταντινούπολης και καταβύθισε παράλιες πόλεις προκαλώντας τον θάνατο πάνω από 14.000 ατόμων και τον τραυματισμό περίπου 40.000. Οι άστεγοι ξεπέρασαν τους 600.000. Η άμεσα εκδηλωθείσα ελληνική αλληλεγγύη και συμπαράσταση βοήθησε να δημιουργηθεί κλίμα προσέγγισης και συντροφικότητας. Νέος σεισμός 7,2 βαθμών, στις 12 Νοεμβρίου, ολοκλήρωσε την καταστροφή.\nΕίχε προηγηθεί ο σεισμός που έπληξε την Αττική στον άξονα από Θρακομακεδόνες μέχρι Νέα Φιλαδέλφεια: Ήταν τρεις (παρά 3 λεπτά) το μεσημέρι, 9 Σεπτέμβρη του 1999, όταν χτυπήθηκε η Αθήνα: Ο σεισμός είχε μέγεθος 5,9 βαθμούς της κλίμακας Ρίχτερ, με επίκεντρο 18 χμ από το κέντρο της πόλης (ανάμεσα στον Εθνικό Δρυμό της Πάρνηθας και το Μενίδι), κράτησε μόλις 15 δευτερόλεπτα αλλά αποδείχτηκε ο πιο φονικός της τελευταίας 50ετίας (αργότερα, θα εξακριβωνόταν ότι οι σεισμοί ήταν δυο, με διαφορά 3,5 δευτερόλεπτα ο ένας από τον άλλο): Μετρήθηκαν 145 νεκροί (κι αυτό, επειδή, χάρη στους διασώστες, ανασύρθηκαν μέσα από τα χαλάσματα ζωντανοί περίπου 85 άλλοι), 2.000 τραυματίες και 50.000 άστεγοι. Κατέρρευσαν 110 κτίρια (ανάμεσά τους, μια πολυκατοικία στη Μεταμόρφωση και τα εργοστάσια Ρικομέξ, Φουρλής, Παπουτσάνης και Φαράν), 5.000 κρίθηκαν κατεδαφιστέα (ανάμεσά τους και το στάδιο «Νίκος Γκούμας» της ΑΕΚ, στη Νέα Φιλαδέλφεια, και τμήμα του «Μοντ Παρνές» στην Πάρνηθα) και 38.165 κατοικήσιμα, αφού πρώτα επισκευάζονταν. Περισσότερο, χτυπήθηκαν οι περιοχές Θρακομακεδόνες (84% των κτιρίων κρίθηκαν κατεδαφιστέα ή με ζημιές που έπρεπε να αποκατασταθούν πριν να καταστούν κατοικήσιμα), Άνω Λιόσια (64%), Φυλή (56%), Μενίδι, Νέα Φιλαδέλφεια, Περιστέρι και Μεταμόρφωση.\nΑνταποδίδοντας την ελληνική βοήθεια για την επούλωση των δικών της πληγών, η Τουρκία εκδήλωσε τη συμπαράστασή της στέλνοντας συνεργείο διάσωσης, που έσπευσε να τιμήσει ο πρόεδρος της Ελληνικής Δημοκρατίας, Κωστής Στεφανόπουλος. Η όλη υπόθεση δημιούργησε αυτό που αποκλήθηκε «διπλωματία των σεισμών», καθώς με τις συμφορές οι δυο λαοί, Έλληνες και Τούρκοι, πλησίασαν πιο κοντά.\nΣτην Αττική, όμως, η κατάσταση ήταν τραγική, με την πολιτεία να αδυνατεί να επουλώσει τις πληγές: Οι άστεγοι βολεύτηκαν σε σκηνές και κοντέινερ, με αρκετούς να παραμένουν εκεί για περισσότερο από δέκα χρόνια.\nΟι συγγενείς των θυμάτων (39 νεκροί) στο εξαόροφο κτίριο της Ρικομέξ κινήθηκαν δικαστικά ενάντια στους ιδιοκτήτες, καθώς αποκαλύφθηκε ότι το κτίριο είχε υποστεί ζημιές από πυρκαγιά (το 1993) που δεν είχαν αποκατασταθεί, ενώ υπήρξαν πλήθος παρατυπίες στην ανέγερσή του (η άδεια προέβλεπε 28 υποστυλώματα αλλά υπήρχαν 24, έλλειπαν δοκοί, είχαν προστεθεί αυθαίρετα όροφοι κ.ά.535). Η επιχείρηση πτώχευσε (2004), οι κατηγορούμενοι (συνολικά 33) απαλλάχτηκαν και κάποιοι από τους συγγενείς των θυμάτων αποζημιώθηκαν (μετά το 2007) από 17.000 μέχρι 40.000 ευρώ ανάλογα με τη συγγένεια που είχαν με τον νεκρό. Τελικά, το ΣτΕ υποχρέωσε τη νομαρχία να αποζημιώσει τους συγγενείς (πλήρωσε η περιφέρεια Αττικής, το 2012).\nΣε όλες τις άλλες περιπτώσεις καταρρεύσεων, οι κατηγορούμενοι απαλλάχθηκαν ή παύθηκε η ενάντιά τους δίωξη.\nΗ υποδοχή της νέας χιλιετίας\nΠαρ' όλες τις πληγές της από τον σεισμό, η Αθήνα υποδέχτηκε φαντασμαγορικά την άφιξη της νέας χιλιετίας. Οι εορταστικές εκδηλώσεις ξεκίνησαν από το πρωί της Παρασκευής, 31 Δεκέμβρη του 1999: Δέκα ομάδες χορωδών από διαφορετικά σημεία συνέκλιναν προς το κέντρο της πρωτεύουσας, ψάλλοντας τα κάλαντα και τραγουδώντας. Από τις 11 το πρωί, η Φιλαρμονική του δήμου ξεκίνησε από την πλατεία Κοτζιά παιανίζοντας, προχώρησε στην οδό Αιόλου κι ανέβηκε την Ερμού, ως το Σύνταγμα.\nΗ επίσημη υποδοχή της νέας χιλιετίας οργανώθηκε στο τρίγωνο Ζάππειο (όπου στήθηκε η γιορτή της νεολαίας με μουσική και τραγούδια μέχρι το ξημέρωμα), Θησείο (με τετράωρο λαϊκό πάλκο) και κορύφωση στο περίπτερο Διονύσου (απέναντι στην Ακρόπολη). Εκεί, 10 τη νύχτα της παραμονής, η Ορχήστρα των Χρωμάτων απέδωσε τραγούδια του Μάνου Χατζηδάκη. Την διαδέχτηκε, 11 τη νύχτα, συναυλία με διευθυντή ορχήστρας τον Μίκη Θεοδωράκη και τραγουδιστές την Μαρία Φαραντούρη και τον Μάριο Φραγκούλη.\nΔέκα λεπτά πριν από τα μεσάνυχτα, η Ακρόπολη λούστηκε στο φως, σε ένα πολυθέαμα που διάρκεσε 25 λεπτά, ενώ εννιακόσιοι χορωδοί απλωμένοι στα Προπύλαια και περιμετρικά στον Βράχο παρουσίασαν ταυτόχρονα τρία προγράμματα: Στα Προπύλαια, 200 χορωδοί έψαλλαν τον Ολυμπιακό ύμνο, στον Παρθενώνα, εκατό ψάλτες έψαλλαν το Φως Ιλαρόν, ενώ χορωδία από εξακόσια παιδιά απλωμένη περιμετρικά έψαλλε τον Ύμνο στην Ελευθερία.\nΜε την είσοδο του νέου χρόνου, περίπου 5.000 βεγγαλικά εκτοξεύτηκαν στον ουρανό, ενώ, στον Διόνυσο, ο πρόεδρος της Δημοκρατίας, Κωστής Στεφανόπουλος, ο πρωθυπουργός, Κώστας Σημίτης, και άλλοι υποδέχτηκαν επίσημα τη νέα χιλιετία. Στην Ακρόπολη, γαλάζιο, κόκκινο και χρυσό φως αναδυόταν από τα κτίρια. Και στον Λυκαβηττό, πάνω από το εκκλησάκι του Άη Γιώργη, άναψαν οι πέντε ολυμπιακοί κύκλοι (μπλε, κίτρινος, μαύρος, πράσινος και κόκκινος), για να υπενθυμίσουν ότι η Αθήνα ήταν η διοργανώτρια των επόμενων Ολυμπιακών αγώνων (του 2004). Λίγο μετά τα μεσάνυχτα, τη συναυλία του Μίκη Θεοδωράκη στο περίπτερο του Διονύσου διαδέχτηκε άλλη με τον Διονύση Σαββόπουλο.\nΔεκάλεπτο από το όλο υπερθέαμα, μετέδωσε σε όλο τον κόσμο η τηλεόραση του BBC. Η εκπομπή διανθίστηκε με στιγμιότυπα από το ξημέρωμα στον ναό του Ποσειδώνα στο Σούνιο, την δύση του ήλιου στη Σαντορίνη και το χάραμα στο Άγιο Όρος.\nΟι εορταστικές εκδηλώσεις συνεχίστηκαν και το Σαββατοκύριακο (1 και 2 Γενάρη του 2000).\nΤαυτότητες, ασφαλιστικό και η Κύπρος\nΟ Κώστας Σημίτης προκήρυξε εκλογές για τις 9 Απρίλη του 2000. Επτά το βράδυ εκείνης της ημέρας, τα «exit polls» των εταιρειών δημοσκόπησης (πλην δυο) έδιναν νικήτρια τη ΝΔ του Κώστα Καραμανλή. Πανευτυχής ο αρχηγός της ΝΔ έφθασε στα γραφεία του κόμματος (στην οδό Ρηγίλλης), συνοδευόμενος από τον στενό συνεργάτη του, Άρη Σπηλιωτόπουλο. Πλήθος οπαδών καθώς και στελέχη του κόμματος, που τον περίμεναν, τον επευφήμησαν ως τον νέο πρωθυπουργό της χώρας. Ο Καραμανλής βγήκε στο μπαλκόνι και χαιρέτησε τα πλήθη που ζητωκραύγαζαν, ενώ μέσα στα γραφεία, στελέχη και υπάλληλοι άνοιγαν σαμπάνιες. Στον Πειραιά, καβάλα σε μια μηχανή αστυνομικού, ο Πέτρος Μαντούβαλος της ΝΔ πανηγύριζε τριγυρνώντας στους δρόμους και αναγγέλλοντας ότι ήταν ο επόμενος υπουργός Δημόσιας Τάξης536.\nΤην ακριβώς αντίθετη εικόνα παρουσίαζαν τα γραφεία του ΠΑΣΟΚ (στην οδό Χαριλάου Τρικούπη), όπου, γεμάτα κατήφεια, τα κομματικά στελέχη το είχαν πάρει απόφαση ότι θα περνούσαν στην αντιπολίτευση. Όχι όλα! Ο Κώστας Λαλιώτης ήταν βέβαιος ότι το κόμμα είχε νικήσει. Προσπαθούσε να καθησυχάσει τους άλλους, συνιστώντας τους να περιμένουν τα επίσημα αποτελέσματα. Και είχε δίκιο.\nΤα τελικά αποτελέσματα έδειξαν ότι το ΠΑΣΟΚ του Κώστα Σημίτη, όχι απλά είχε κερδίσει τις εκλογές, αλλ' επιπλέον είχε ανεβάσει τα ποσοστά του (από 41,49% το 1996) σε 43,79% και έβγαζε 158 βουλευτές. Και η ΝΔ είχε αυξήσει τα ποσοστά της σημαντικά (από 38,12% το 1996) σε 42,74% (125 βουλευτές) αλλά δεν κατόρθωσε να ξεπεράσει το ΠΑΣΟΚ. Είχε και πάλι θριαμβεύσει ο δικομματισμός, αφήνοντας το ΚΚΕ στο 5,52% (ένδεκα βουλευτές) και τον Συνασπισμό στο 3,20% (έξι βουλευτές).\nΜια βδομάδα μετά τις εκλογές, ο υπουργός Δικαιοσύνης, Μιχάλης Σταθόπουλος, ανάγγειλε ότι, του λοιπού, στις νέες αστυνομικές ταυτότητες δεν θα αναγραφόταν το θρήσκευμα, καθώς αποτελεί «ευαίσθητο προσωπικό δεδομένο». Ο μόλις δυο χρόνια στον αρχιεπισκοπικό θρόνο Χριστόδουλος αμέσως απάντησε:\n«Σε αυτό τον τόπο υπάρχει ένας παράγοντας, ο οποίος ούτε μπορεί ούτε πρέπει να αγνοείται. Είναι ο λαός».\nΤο ζήτημα άναψε φωτιές. Ο αρχιεπίσκοπος ζήτησε «να γίνει ένα δημοψήφισμα και θα δούνε ότι ο λαός προσυπογράφει μαζί μας». Και κατάγγειλε ότι το θέμα «κινούσαν νεοδιανοούμενοι που θέλουν τον θρησκευτικό αποχρωματισμό της χώρας μας».\nΤην κυβερνητική κίνηση να απαλειφθεί από τις ταυτότητες το θρήσκευμα υποστήριζαν πολύ λίγοι υπουργοί και σχεδόν κανένας από την αξιωματική αντιπολίτευση. Η ΝΔ, μάλιστα, είδε κομματικά οφέλη στο όλο ζήτημα και σιγοντάρισε σθεναρά την άποψη της Εκκλησίας ότι το θρήσκευμα έπρεπε να αναγράφεται στις αστυνομικές ταυτότητες.\nΗ Εκκλησία οργάνωσε δυο τεράστιες λαοσυνάξεις, μια στην Θεσσαλονίκη (15 Ιουνίου) και μια στην Αθήνα (21 Ιουνίου του 2000). Στην δεύτερη, ο αρχιεπίσκοπος ύψωσε «το λάβαρο της επανάστασης του 1821», μεταφερμένο από την Αγία Λαύρα ειδικά για την περίσταση, και βροντοφώναξε:\n«Ας λέει ο νόμος ό,τι θέλει, αν ο λαός δεν συναινεί, δεν εφαρμόζεται», για να προσθέσει ότι «την Εκκλησία, όποιο χέρι τόλμησε να την αγγίξει, ξεράθηκε».\nΉταν 21 Αυγούστου (του 2000), όταν ο Χριστόδουλος ανακοίνωσε ότι είχαν συγκεντρωθεί περισσότερες από τρία εκατομμύρια υπογραφές πιστών που ζητούσαν δημοψήφισμα για να εγκριθεί η προαιρετική αναγραφή του θρησκεύματος στις ταυτότητες. Είχε υπογράψει και ο αρχηγός της ΝΔ, Κώστας Καραμανλής. Οι υπογραφές κατατέθηκαν στην προεδρία της Δημοκρατίας (πρόεδρος ο Κωστής Στεφανόπουλος), η οποία ανακοίνωσε ότι «οι εκτός νομοθετημένης διαδικασίας συλλεγείσες υπογραφές δεν είναι δυνατόν να ανατρέψουν τις διατάξεις του Συντάγματος». Ο Καραμανλής δήλωσε ότι θα προχωρήσει σε δημοψήφισμα, μόλις γίνει πρωθυπουργός. Έγινε το 2004 αλλά δεν έκανε το δημοψήφισμα που υποσχέθηκε.\nΑπό τον Απρίλη του 2000, η κυβέρνηση προωθούσε μεταρρύθμιση στο ασφαλιστικό σύστημα της χώρας, καθώς διαφαινόταν ότι το όλο θέμα βάδιζε προς ναρκοπέδιο. Ο Τάσος Γιαννίτσης είχε αναλάβει να μελετήσει το όλο ζήτημα και να υποβάλει προτάσεις. Τα πορίσματα της μελέτης μπήκαν σε δημόσιο διάλογο αλλά συνδικαλιστές και πολιτικοί φορείς ξεκίνησαν άγριο αγώνα ενάντιά τους. Η πολεμική, οι απεργίες και η στάση συνδικαλιστών, ακόμα και του ΠΑΣΟΚ, έκαναν τον εμπνευστή της μεταρρύθμισης πρωθυπουργό να αποσύρει το σχέδιο εξυγίανσης του ασφαλιστικού. Τις συνέπειες έμελλε να τις πληρώσουν ακριβά, τόσο οι εργαζόμενοι ασφαλισμένοι, όσο και οι συνταξιούχοι.\nΜεγάλη πρόκληση για την κυβέρνηση ήταν η ένταξη της Κύπρου στην Ευρωπαϊκή Ένωση. Η κατοχή της μισής μεγαλονήσου πρόβαλε ως ανυπέρβλητο εμπόδιο. Όμως, οι Ευρωπαίοι προσπαθούσαν να εντάξουν όλες τις πρώην σοσιαλιστικές χώρες, κάτι που η κυβέρνηση Σημίτη εκμεταλλεύτηκε537. Το πρόβλημα ξεπεράστηκε το 1999, από το Ευρωπαϊκό Συμβούλιο στο Ελσίνκι, με σχετική αναφορά στις αποφάσεις του:\n«Το Ευρωπαϊκό Συμβούλιο υπογραμμίζει ότι μια πολιτική διευθέτηση θα διευκολύνει την ένταξη της Κύπρου στην Ευρωπαϊκή Ένωση. Αν, μέχρι την συμπλήρωση των ενταξιακών διαπραγματεύσεων, δεν υπάρξει μια τέτοια διευθέτηση, η απόφαση του Συμβουλίου για την ένταξη θα παρθεί χωρίς να θέσει ως προϋπόθεση τη διευθέτηση του προβλήματος. Προς αυτή την κατεύθυνση το Συμβούλιο θα λάβει υπόψη όλες τις σχετικές παραμέτρους».\nΗ τελική απόφαση πάρθηκε 13 Δεκέμβρη του 2002. Ως πρόεδρος της Ευρωπαϊκής Ένωσης το πρώτο εξάμηνο του 2003, ο Κώστας Σημίτης υποδέχτηκε στην Αθήνα τα δέκα νέα μέλη της Ε.Ε. (16 Απρίλη του 2003)538. Υπέγραψαν την συνθήκη προσχώρησης σε επίσημη τελετή στην στοά Αττάλου.\nΜε την είσοδο του 2004 (7 Γενάρη), ο πρωθυπουργός ενημέρωσε τον πρόεδρο της Δημοκρατίας ότι προκηρύσσει εκλογές για τις 7 Μάρτη και τον ελληνικό λαό ότι, την επομένη των εκλογών, θα παραδώσει σε νέο πρόεδρο του ΠΑΣΟΚ, ο οποίος έμελλε να εκλεγεί από την βάση του κόμματος. Ο ίδιος πριμοδότησε τον Γιώργος Παπανδρέου που (8 Φλεβάρη), εκλέχτηκε πρόεδρος με 1.017.085 ψήφους, σε μια πρωτόγνωρη για τα ελληνικά δεδομένα ανοιχτή διαδικασία. Εκλέχθηκε με μοναδικό «πολιτικό προσόν» ότι ήταν γιος του Ανδρέα Παπανδρέου. Και είχε αντίπαλο τον πρόεδρο της ΝΔ, Κώστα Καραμανλή, που κι αυτός μοναδικό «πολιτικό προσόν» διέθετε το ότι ήταν ανιψιός και συνονόματος του Κωνσταντίνου Καραμανλή.\nΗ ΝΔ πήρε τις εκλογές με το 45,37% των ψήφων και 165 βουλευτές. Το ΠΑΣΟΚ έλαβε το 40,55% (117 βουλευτές). Το ΚΚΕ 5,89% (12) και ο Συνασπισμός 3,26% (6). Εκτός Βουλής έμειναν ΔΗΚΚΙ (1,79%) και ΛΑΟΣ (2,19%).\nΗ εξάρθρωση της οργάνωσης «17 Νοέμβρη»\nΑπό τον Μάη του 1997, όταν είχε δολοφονήσει τον εφοπλιστή Κώστα Περατικό, η οργάνωση 17 Νοέμβρη είχε περιοριστεί σε τοποθετήσεις βομβών και εκτοξεύσεις ρουκετών ενάντια σε διάφορους στόχους. Στις 8 Ιουνίου του 2000, δολοφόνησε τον στρατιωτικό ακόλουθο της Βρετανικής πρεσβείας στην Αθήνα, 53χρονο Στίβεν Σόντερς. Ήταν το 24ο και τελευταίο θύμα της οργάνωσης. Δυο χρόνια αργότερα (29 Ιουνίου του 2002), το μέλος της, Σάββας Ξηρός, προσπάθησε να τοποθετήσει βόμβα στα εκδοτήρια εισιτηρίων της εταιρείας «Ιπτάμενα Δελφίνια», στο λιμάνι του Πειραιά. Η βόμβα έσκασε στα χέρια του και τον τραυμάτισε. Τον συνέλαβαν άνδρες του Λιμενικού και βρήκαν πάνω του ένα περίστροφο. Ανήκε στον Χρήστο Μάτη, αστυφύλακα που είχε δολοφονηθεί στην διάρκεια ληστείας, και είχε χρησιμοποιηθεί σε διάφορα χτυπήματα της οργάνωσης. Η ταυτότητα του Ξηρού ανακοινώθηκε δυο μέρες αργότερα (1 Ιουλίου 2002). Η οργάνωση εξαρθρώθηκε: Σε διάφορα σημεία της Αθήνας, εντοπίστηκαν εξοπλισμός και γιάφκες και, μέχρι 9 Γενάρη (του 2003), συνελήφθησαν 14 άτομα, ενώ άλλα δυο παραδόθηκαν.\nΔικάστηκαν το 2003 και καταδικάστηκαν σε πολυετείς φυλακίσεις (αθωώθηκαν τέσσερις, ενώ ενός τα αδικήματα είχαν παραγραφεί)539.\nΗ κυβέρνηση του Κώστα Σημίτη έχει ταυτιστεί με τη μεγαλύτερη ανάπλαση που γνώρισε η Αθήνα στα τέλη του 20ού με αρχές του 21ου αιώνα. Τα «μεγάλα έργα» ξεκίνησαν αμέσως μετά την ανάληψη της πρωθυπουργίας, καθώς εμπιστεύτηκε τον Κώστα Λαλιώτη να συνεχίσει την θητεία του ως υπουργός Περιβάλλοντος, Χωροταξίας και Δημοσίων Έργων (ΠΕΧΩΔΕ), θέση που διατηρούσε από το 1993. Τεράστια ώθηση προς την κατεύθυνση της ανάπλασης έδωσε και η ανάθεση στην Αθήνα (5 Σεπτέμβρη του 1997) της διοργάνωσης των Ολυμπιακών Αγώνων του 2004.\nΠρώτα (23 Μάη του 1996) ξεκίνησε η διάνοιξη της Αττικής Οδού που ανακούφισε την κίνηση από την Ελευσίνα προς τα βόρεια της Αττικής και την εθνική οδό Αθηνών - Λαμίας, καθώς, μέχρι την ολοκλήρωσή της, επιβάρυνε υπέρμετρα τον κυκλοφοριακό φόρτο στο κέντρο της Αθήνας. Η ΝΔ μιλούσε για «έργα μακέτα» αλλά, το 2001, δόθηκε στην κυκλοφορία το τμήμα από τα Σπάτα μέχρι την εθνική οδό. Δυο χρόνια αργότερα (2003), παραδόθηκε και το τμήμα από την εθνική οδό μέχρι το νέο αεροδρόμιο, που ήδη λειτουργούσε στα Σπάτα.\nΙούλιο του 1996, ξεκίνησε το πρόγραμμα ενοποίησης των αρχαιολογικών χώρων με την από το υπουργείο Πολιτισμού (υπουργός ο Ευάγγελος Βενιζέλος) ανάθεση μελετών για την ανάδειξη του Κεραμεικού, της Αρχαίας Αγοράς, του Ολυμπιείου, της Ρωμαϊκής Αγοράς και Βιβλιοθήκης Αδριανού, της Βόρειας και Νότιας Κλιτύος της Ακρόπολης και του Φιλοπάππου. Φλεβάρη του 1997, υπογράφτηκαν οι συμβάσεις με τους μελετητές. Προχώρησαν οι αναπλάσεις των πλατειών Ομόνοιας και Μοναστηρακίου, οι διαμορφώσεις των πλατειών Συντάγματος και Κουμουνδούρου, της οδού Μητροπόλεως και των πεζοδρομίων του «εμπορικού τριγώνου» καθώς και η πεζοδρόμηση της λεωφόρου βασίλισσας Όλγας: Σκοπός να μετατραπεί σε χώρο διέλευσης, στάσης και προσπέλασης προς τον αρχαιολογικό χώρο του Ολυμπίειου, αλλά και επέκτασης του αρχαιολογικού χώρου προς το Ζάππειο (συνδέεται με την διαμόρφωση του «περιπάτου Διονυσίου Αρεοπαγίτου - Αποστόλου Παύλου - Ερμού»).\nΚαθώς το αεροδρόμιο στο Ελληνικό δεν επαρκούσε πια για τις ανάγκες των αερομεταφορών, ο Κώστας Σημίτης θεμελίωσε το έργο του νέου αεροδρομίου στα Σπάτα (5 Σεπτέμβρη του 1996). Οι εργασίες ολοκληρώθηκαν τον Σεπτέμβρη του 2000. Ακολούθησε διάστημα πέντε μηνών για δοκιμές. Ήταν 27 Μάρτη του 2001, όταν, με παρόντα τον πρόεδρο της Δημοκρατίας Κωστή Στεφανόπουλο, ο Κώστας Σημίτης εγκαινίασε το νέο αεροδρόμιο, στο οποίο δόθηκε το όνομα «Ελευθέριος Βενιζέλος».\nΑπό τον Νοέμβρη του 1992, είχαν ξεκινήσει οι εργασίες για την κατασκευή του Αττικού Μετρό: Ήταν οι γραμμές 2 (Σεπόλια - Δάφνη) και 3 (Κεραμεικός - Εθνική Άμυνα), με γραμμή 1 να λογίζεται ο ηλεκτρικός Αθήνα - Κηφισιά. Η σημαδιακή μέρα ήταν η 29 Γενάρη του 2000: Στην κυκλοφορία δόθηκαν τα τμήματα Σεπόλια - Σύνταγμα της γραμμής 2 και Σύνταγμα - Εθνική Άμυνα της γραμμής 3, με 14 ενδιάμεσους σταθμούς (επτά σε κάθε γραμμή). Η υποδοχή που οι Αθηναίοι επιφύλαξαν ξεπέρασε κάθε προσδοκία, καθώς την πρώτη μέρα μετρήθηκαν πάνω από ένα εκατομμύριο επιβάτες. Ήταν Σάββατο και οι κάτοικοι της πρωτεύουσας θαύμαζαν την αισθητική τελειότητα των σταθμών, καθώς απολάμβαναν τις διαδρομές. Ανάμεσα σε άλλα, μπροστά τους παρουσιάζονταν εντοιχισμένα και αρχαιολογικά ευρήματα που είχαν εντοπιστεί στην διάρκεια της κατασκευής του έργου. Νοέμβρη του 2000, δόθηκε στην κυκλοφορία το τμήμα Σύνταγμα - Δάφνη (με πέντε σταθμούς) της γραμμής 2 και (Απρίλη του 2003) το τμήμα Σύνταγμα - Μοναστηράκι (με έναν σταθμό). Τον Ιούλιο του 2004, λίγες μέρες πριν από την έναρξη των Ολυμπιακών αγώνων, λειτούργησε και το τμήμα Εθνική Άμυνα - Αεροδρόμιο.\nΣχεδόν παράλληλα με τις εργασίες για το μετρό, δημιουργήθηκαν και οι γραμμές του Προαστιακού σιδηρόδρομου που ανήκει στον Οργανισμό Σιδηροδρόμων Ελλάδας (ΟΣΕ). Η πρώτη γραμμή (Σταθμός Λαρίσης - Αεροδρόμιο) λειτούργησε 30 Ιουλίου του 2004, ελάχιστες μέρες πριν από την έναρξη των Ολυμπιακών αγώνων. Η γραμμή επεκτάθηκε μέχρι την Κόρινθο και (26 Σεπτέμβρη του 2005) δόθηκε στην κυκλοφορία. Έφτασε μέχρι το Κιάτο. Αργότερα, επεκτάθηκε κι από την άλλη πλευρά κι έφτασε μέχρι την Χαλκίδα.\nΑπό το 2000 και έπειτα από μακρόχρονες δικαστικές περιπέτειες, κυρίως αντιπολιτευτικού χαρακτήρα, ξεκίνησε η υλοποίηση του νέου μουσείου της Ακρόπολης που έμελλε να διαδεχτεί το πια ξεπερασμένο, πάνω στον Βράχο. Δώδεκα γραφεία μελετών μετείχαν στον διεθνή διαγωνισμό. Οι μελέτες κρίθηκαν τον Σεπτέμβρη του 2001. Το πρώτο βραβείο δόθηκε στο αρχιτεκτονικό γραφείο του Μπερνάρ Τσουμί και την Αρχιτεκτονική Συνεργασία ΕΠΕ του Μιχάλη Φωτιάδη. Το έργο θεμελιώθηκε το 2003 και παραδόθηκε στο κοινό, 21 Ιουνίου του 2009.\nΥπουργός στις κυβερνήσεις του ΠΑΣΟΚ μέχρι του 1989 και δήμαρχος Αθηναίων (με την υποστήριξη της ΝΔ) από το 1990 μέχρι το 1992, οπότε και πέθανε, ο Αντώνης Τρίτσης ήταν αυτός που περισσότερο από κάθε άλλον προσπάθησε να αναβιώσει το τραμ της Αθήνας. Έγινε πραγματικότητα τον Ιούλιο του 2004, όταν (19 του μήνα) δόθηκε στην κυκλοφορία από την Τραμ ΑΕ, θυγατρική της Αττικό Μετρό: Καλύπτει τις διαδρομές από το Στάδιο Ειρήνης και Φιλίας (ΣΕΦ) στο Νέο Φάληρο μέχρι το Ασκληπιείο Βούλας, από την πλατεία Συντάγματος μέχρι το ΣΕΦ και από την πλατεία Συντάγματος μέχρι το Ασκληπιείο Βούλας.\nΗ πρόκληση των Ολυμπιακών αγώνων\nΠοντάροντας στην εκατονταετία των Ολυμπιακών αγώνων, η Αθήνα είχε επιχειρήσει (το 1990) να αναλάβει την διοργάνωσή τους για το 1996, χρονιά κατά την οποία συμπληρώθηκαν εκατό χρόνια από την αναβίωσή τους. Απέτυχε, καθώς επιλέχτηκε η Ατλάντα των ΗΠΑ (18 Σεπτέμβρη του 1990). Όμως, η εκεί διοργάνωση εξελίχθηκε στην πιο αφόρητη κερδοσκοπική εκμετάλλευση του «αθλητικού πνεύματος».\nΗ εξέλιξη αυτή ενθάρρυνε την κυβέρνηση να διεκδικήσει την διοργάνωση των αγώνων του 2004. Από την ίδια χρονιά (1996), ο Κώστας Σημίτης όρισε πρόεδρο της επιτροπής διεκδίκησης των αγώνων την Γιάννα Αγγελοπούλου Δασκαλάκη. Η απόφαση προκάλεσε τριβές ακόμα και μέσα στην κυβέρνηση, με τον τότε υπουργό Εξωτερικών, Γιώργο Παπανδρέου, να απαιτεί την παρουσία του στη Λοζάνη ως μέλος στην επιτροπή που θα παρουσίαζε την υποψηφιότητα της Αθήνας. Η Αγγελοπούλου αρνήθηκε και ο Παπανδρέου προσέφυγε στον πρωθυπουργό, ο οποίος την κάλυψε. Μάλλον οργισμένος, ο Παπανδρέου ζήτησε από τον πρόεδρο της Διεθνούς Ολυμπιακής Επιτροπής, Χουάν Αντόνιο Σάμαρανκ να μεσολαβήσει. Αρνήθηκε κι αυτός540. Οπωσδήποτε, η προετοιμασία ήταν άψογη.\nΤην κρίσιμη μέρα (5 Σεπτέμβρη του 1997), έγιναν πέντε ψηφοφορίες με υποψήφιες πόλεις τις Αθήνα, Ρώμη, Κέιπ Τάουν, Στοκχόλμη και Μπουένος Άιρες. Από την πρώτη στιγμή, φάνηκε ότι ουσιαστικές υποψήφιες πόλεις ήταν η Αθήνα και η Ρώμη, που έμειναν μόνες διεκδικήτριες στην πέμπτη ψηφοφορία. Σε αυτήν, η Αθήνα πήρε 66 ψήφους έναντι 41 της Ρώμης.\nΠαρά την επιτυχημένη διεκδίκηση των αγώνων, η Γιάννα Αγγελοπούλου βρέθηκε έξω από την οργανωτική επιτροπή. Πρόεδρός της διορίστηκε ο Στρατής Στρατήγης. Καθώς τα έργα για τους αγώνες καρκινοβατούσαν, εξαναγκάστηκε σε παραίτηση (6 Ιουλίου του 1999). Μάη του 2000, η κυβέρνηση κάλεσε την Αγγελοπούλου να αναλάβει.\nΉδη, η Αττική είχε μεταβληθεί σε ένα απέραντο γιαπί, οι πινακίδες «ζητούμε την κατανόησή σας» για τα έργα πλημμύριζαν την Αθήνα και οι Αθηναίοι χρειάζονταν διπλάσιο από πριν χρόνο για τις μετακινήσεις τους. Η λεωφόρος Κηφισίας, που ενώνει το Ολυμπιακό Αθλητικό Κέντρο (ΟΑΚΑ) με το κέντρο της πόλης, απέκτησε βυθίσεις που κατάργησαν τις χρονοβόρες διασταυρώσεις, με έναν δακτύλιο στο σημείο, όπου συναντιέται με την Αττική οδό. Και υπήρξε το ένα από τα συνολικά 14 «Ολυμπιακά οδικά έργα». Όταν, όμως, παραδόθηκε τελειωμένη, η κυκλοφορία σ' αυτήν βελτιώθηκε τόσο πολύ, ώστε έπαψε να αποκαλείται «ποτάμι της οργής», κυρίως στις ώρες αιχμής.\nΤα ίδια χρόνια, δημιουργήθηκαν ή ανακαινίστηκαν 24 αθλητικά έργα, το Ολυμπιακό χωριό, επτά χωριά Τύπου, κέντρο διαχείρισης κυκλοφορίας και πέντε έργα της ΔΕΗ: Η παραλία, από το Δέλτα Φαλήρου μέχρι το στάδιο Καραϊσκάκη, διαμορφώθηκε, ώστε να φιλοξενήσει δέκα διαφορετικά αθλήματα και το συγκρότημα πολλαπλών χρήσεων, ενώ η παραλία του Αγίου Κοσμά για να δεχτεί τους ιστιοπλοϊκούς αγώνες. Στην Βουλιαγμένη, διαμορφώθηκε ο χώρος διεξαγωγής του τρίαθλου. Στη Νίκαια, κτίστηκε το κέντρο Άρσης Βαρών και, στο Τατόι, τα κέντρα Τοξοβολίας και Ιππασίας. Στο Γαλάτσι, το ολυμπιακό γυμναστήριο, όπου φιλοξενήθηκαν η ρυθμική γυμναστική και το πινγκ πονγκ. Στον Σχινιά Μαραθώνα, κατασκευάστηκε Κωπηλατοδρόμιο και, στο Μαρκόπουλο, σκοπευτήριο. Με την ευκαιρία των αγώνων, έγιναν διάσπαρτα στην Αθήνα και πολλά άλλα, μικρότερα έργα (όπως για παράδειγμα η ανακαίνιση των σταθμών του ηλεκτρικού σιδηροδρόμου). Έργα έγιναν και σε άλλες περιοχές της Ελλάδας (ανάμεσά τους και η γέφυρα Ρίου - Αντίρριου).\nΗ οργάνωση των αγώνων πολεμήθηκε άγρια από την αντιπολίτευση. Κυρίως, χτυπήθηκε η προσπάθεια προσέλκυσης εθελοντών. Η Δεξιά ισχυριζόταν ότι η Οργανωτική Επιτροπή δεν ζητούσε εθελοντές αλλά κορόιδα. Η Αριστερά κάλεσε τους Έλληνες να μποϊκοτάρουν την εθελοντική προσφορά: Ο Συνασπισμός μιλούσε για εθελοντισμό της εμποροπανήγυρης και το ΚΚΕ για μηχανισμό παρακολούθησης των πολιτών, με αξιοποίηση των προσωπικών δεδομένων των εθελοντών. Όμως, παρά την πολεμική, 160.000 πολίτες προσφέρθηκαν να δουλέψουν εθελοντικά (χρειάστηκαν 60.000 και εργάστηκαν με εκπληκτικό ενθουσιασμό).\nΗ κυβέρνηση κατηγορήθηκε για υπέρμετρη δαπάνη, αδιαφάνεια στην ανάθεση των έργων και υπερβολικές καθυστερήσεις. Όμως, τέλη Ιουλίου του 2004, όλα ήταν έτοιμα. Η Αθήνα υποδέχτηκε 6.296 αθλητές, 4.329 αθλήτριες και 5.500 προπονητές και συνοδούς από 201 χώρες.\nΝωρίτερα, ο Γιώργος Παπανδρέου είχε εκμαιεύσει μια συμβολική απόφαση: Ήταν 3 Νοέμβρη του 2003, όταν η γενική συνέλευση του ΟΗΕ ενέκρινε ομόφωνα («ναι» 190, «όχι» 0) ψήφισμα που πρότεινε η Ελλάδα για την καθιέρωση Ολυμπιακής εκεχειρίας. Θα ίσχυε από την πρώτη μέρα (13 Αυγούστου του 2004) μέχρι την επομένη της λήξης (30 Αυγούστου) των αγώνων541.\nΗ Ολυμπιακή Φλόγα άναψε στην Αρχαία Ολυμπία (25 Μάρτη του 2004) από όπου ξεκίνησε, για πρώτη φορά, ένα πολύμηνο ταξίδι ανά τον κόσμο: Τη μετέφεραν 11.300 λαμπαδηδρόμοι και 2.100 συνοδοί. Κατέληξε στο Ολυμπιακό στάδιο της Αθήνας, την βραδιά που γινόταν η τελετή έναρξης:\nΤην παρακολούθησαν από κοντά 72.000 θεατές από τις κερκίδες του σταδίου και (ζωντανά ή σε βιντεοσκόπηση) άλλοι 3.900.000.000 τηλεθεατές σε 220 χώρες του κόσμου. Απλοί θεατές και ειδικοί την ανέδειξαν ως την καλύτερη τελετή έναρξης όλων των εποχών. Και τα διθυραμβικά σχόλια αποτυπώθηκαν στους τίτλους των εφημερίδων σε όλον τον κόσμο και στις κριτικές των διεθνών τηλεοπτικών σταθμών.\nΞεκίνησε με την αντίστροφη μέτρηση στον φωτεινό πίνακα του σταδίου: 28 δευτερόλεπτα, ένα για καθεμιά οργάνωση, με της Αθήνας να είναι η 28η. Κι, αμέσως μετά, 400 τυμπανιστές υποδέχτηκαν το κοινό στον ρυθμό ζεμπέκικου του μουσικοσυνθέτη Σταύρου Ξαρχάκου. Μια φωτοβολίδα στο κέντρο του σταδίου άναψε μέσα σε μια τεχνητή λίμνη, σχηματίζοντας τους πέντε ολυμπιακούς κύκλους, κι ένα μικρό παιδί την διέσχισε κρατώντας την ελληνική σημαία. Στο στάδιο, μπήκαν ο πρόεδρος της Διεθνούς Ολυμπιακής Επιτροπής (ΔΟΕ), Βέλγος Ζακ Ρογκ, και ο πρόεδρος της Δημοκρατίας, Κωστής Στεφανόπουλος. Ακολούθησε η έπαρση της ελληνικής σημαίας υπό τους ήχους του εθνικού ύμνου κι, αμέσως μετά, στο στάδιο μπήκε η ηθοποιός και πρώην αθλήτρια του βόλεϊ, Λυδία Κονιόρδου: Παρίστανε κένταυρο.\nΤο επίσημο μέρος της τελετής έληξε εκεί. Ακολούθησε το καλλιτεχνικό τμήμα, σε σύλληψη και σκηνοθεσία του σκηνοθέτη, χορογράφου και χορευτή Δημήτρη Παπαϊωάννου. Χωρισμένο σε τέσσερις ενότητες (αλληγορία, κλεψύδρα, βιβλίο της ζωής, ελιά), συνδύασε άψογα την προσπάθεια του ανθρώπου να γνωρίσει τον εαυτό του και την ιστορία του τόπου από τη μινωική ως τη σύγχρονη εποχή.\nΑκολούθησε η είσοδος των αθλητών, με πρώτον τον Πύρρο Δήμα, σημαιοφόρο, και τελευταία την ελληνική ομάδα. Η Ισλανδή τραγουδίστρια Μπιορκ Γκουδμουντσντότιρ (Björk Guðmundsdóttir) απέδωσε το τραγούδι «Oceania» και προβλήθηκε οπτικό υλικό με αναφορά στη σύγχρονη αναβίωση των αγώνων και τις διοργανώσεις που προηγήθηκαν. Κι ένας δρομέας διέτρεξε το στάδιο κόβοντας μια κορδέλα για κάθε προηγούμενη διοργάνωση.\nΜετά τους λόγους του προέδρου της ΔΟΕ και της προέδρου της Οργανωτικής Επιτροπής, ο πρόεδρος της Δημοκρατίας, Κωστής Στεφανόπουλος, κήρυξε την έναρξη των αγώνων. Ακούστηκε ο Ολυμπιακός Ύμνος, η ολυμπιακή φλόγα μπήκε στο στάδιο, άναψε η τεράστια δάδα και η βραδιά έκλεισε με φαντασμαγορικά πυροτεχνήματα που φώτισαν τον ουρανό. Εκστασιασμένο το CNN σημείωσε ότι ήταν «μια αστραφτερή τελετή γεμάτη λάμψη, μαγεία και θέαμα», με το ABC να συμπληρώνει ότι «η τελετή ζωντάνεψε μύθους». Η ιταλική Gazzeta delo sport έγραψε «Όλη η ανατριχίλα στην Αθήνα: Μοναδικό γεγονός, γεμάτο χρώματα, συμβολισμούς και εικόνες» και η αμερικανική International Herald Tribune πρόσθεσε «Το αρχαίο συνάντησε το υπερμοντέρνο, καθώς οι Ολυμπιακοί αγώνες επέστρεψαν στην Ελλάδα με μια υψηλής τεχνολογίας εντυπωσιακή τελετή έναρξης».\nΗ τεράστια επιτυχία της τελετής κουκούλωσε το σοκ της προηγούμενης νύχτας, όταν οι Έλληνες ολυμπιονίκες, Κώστας Κεντέρης και Κατερίνα Θάνου, μεταφέρθηκαν στο ΚΑΤ ως τραυματίες σε αμφιλεγόμενο τροχαίο με μοτοσικλέτα. Λίγες ώρες νωρίτερα, αναζητούνταν για να περάσουν από ντόπινγκ κοντρόλ542!\nΗ διοργάνωση σημείωσε τεράστια επιτυχία, με την ελληνική ομάδα να κερδίζει 16 μετάλλια (έξι χρυσά, έξι ασημένια και τέσσερα χάλκινα)543. Η συγκίνηση περίσσεψε στις 21 Αυγούστου, όταν στην άρση βαρών, οι θεατές αποθέωσαν τον Πύρρο Δήμα που, αν και τραυματισμένος, κέρδισε το χάλκινο μετάλλιο στην κατηγορία του, τέταρτο της καριέρας του μετά τα τρία χρυσά σε ισάριθμες Ολυμπιάδες.\nΗ τελετή λήξης ήταν εφάμιλλη εκείνης της έναρξης. Με την ολυμπιακή φλόγα να σβήνει από το φύσημα ενός μικρού κοριτσιού.\nΉταν η τελευταία αναλαμπή του αθηναϊκού μεγαλείου. Από την επόμενη μέρα, η διοργάνωση των αγώνων βρέθηκε στο στόχαστρο των επικριτών. Ανακαλύφθηκαν πραγματικά αλλά και κατασκευασμένα μειονεκτήματα, με κύριο στόχο την απαξίωση των αγώνων και, μέσω αυτής, των διοργανωτών. Με κύριο επιχείρημα τα οικονομικά αποτελέσματα της όλης προσπάθειας, τα οποία «μόνο τους εργολάβους, τους χορηγούς και διάφορες εταιρείες» ωφέλησαν.\nΤον ίδιο καιρό, η ΝΔ του Κώστα Καραμανλή ξεκίνησε την διακυβέρνηση της χώρας με ένα πρόγραμμα ξεθεμελίωσης των πάντων, αντικαθιστώντας με «δικά της παιδιά» κάθε στέλεχος της κρατικής μηχανής. Είχε την πρόνοια να μην πειράξει τον χώρο του αθλητισμού και ό,τι είχε σχέση με την Ολυμπιάδα και τα σχετικά με αυτήν έργα και προγράμματα. Εκεί, η κατεδάφιση αναβλήθηκε για μετά τους αγώνες με αποτέλεσμα να αφεθούν στην τύχη τους οι ολυμπιακές εγκαταστάσεις και να εγκαταλειφθεί ο αθλητισμός. Η Ελλάδα κατρακύλησε στην χρεωκοπία.\nΣτα 2009, ο ανιψιός του ενός πρωθυπουργού παρέδωσε την εξουσία στον γιο του άλλου πρωθυπουργού, ο οποίος, μέσα στα δυο μόλις χρόνια που κατόρθωσε να κρατηθεί στην πρωθυπουργία, οδήγησε την χώρα στη μέγγενη της τρόικα. Η άγρια αντιλαϊκή πολιτική των διαδόχων, έφερε στα πράγματα την δήθεν αριστερά, που υποσχέθηκε τα πάντα κι έπραξε ακριβώς τα αντίθετα, υποβιβάζοντας τον δημόσιο λόγο σε υβρεολόγιο και κατηγορώντας ως εχθρό του λαού, όποιον πρόβαλλε άλλη θέση. Ξεκίνησε περίοδος νέου διχασμού.\n529. Προτάθηκε από τον Αντώνη Σαμαρά (άνοιξη του 1995) κι εκλέχτηκε με τις ψήφους του ΠΑΣΟΚ και της Πολιτικής Άνοιξης. Επανεκλέχτηκε με πρωτοφανή πλειοψηφία 269 «ναι» (σύμπραξη ΠΑΣΟΚ - ΝΔ) στις 8 Φλεβάρη του 2000.\n530. Δανειστές εμφανίζονταν οι επιχειρηματίας Τζορτζ Χάλαγκ (65 εκατομμύρια), Αντώνης Λιβάνης (30), μαιευτήρας Θέμης Λαμπρινόπουλος και Γιώργος Κατσιφάρας (από 20) καθώς και Κάρολος Παπούλιας και Γιάννης Αλεξίου (από δέκα).\n531. Από το 2013 κι έπειτα, ο Τσοχατζόπουλος καταδικάστηκε σε πολυετείς φυλακίσεις για μίζες και ανειλικρινείς δηλώσεις «πόθεν έσχες», όσο ήταν (1996 - 2001) υπουργός Εθνικής Άμυνας.\n532. Η επίσημη εκδοχή ήταν ότι έφταιγε η κακοκαιρία και η απώλεια προσανατολισμού από τον πιλότο. Φημολογία ανέφερε ότι το ελικόπτερο καταρρίφθηκε από τους Τούρκους.\n533. Από 8,9 το 1996, ο πληθωρισμός έπεσε στο 2,1 το 1999, το έλλειμμα, από 9,1% του ΑΕΠ το 1995, έπεσε στο 4,1% το 1999 και το χρέος, από 97% του ΑΕΠ το 1995, στο 94% το 1999, ενώ το πρωτογενές πλεόνασμα, από 2,2% του ΑΕΠ το 1995, αυξήθηκε στο 4,3% το 1999 κ.λπ.\n534. Συμφωνία «του γύρου της Ουρουγουάης», 15 Απρίλη του 1994, με βάση την οποία ιδρύθηκε ο Παγκόσμιος Οργανισμός Εμπορίου (Π.Ο.Ε.).\n535. Η εισαγγελέας χαρακτήρισε το κτίριο «οιονεί τάφο».\n536. Τελικά, ο Μαντούβαλος εκλέχτηκε βουλευτής, παίρνοντας την έδρα του ως τότε υπουργού Ναυτιλίας, Σταύρου Σουμάκη (ΠΑΣΟΚ), με απόφαση του εκλογοδικείου.\n537. Η ελληνική κυβέρνηση άφησε να εννοηθεί ότι θα ενέκρινε την ένταξη των πρώην σοσιαλιστικών χωρών, μόνο αν περιλαμβανόταν και η Κύπρος στο πακέτο.\n538. Ήταν οι Κύπρος, Μάλτα, Πολωνία, Σλοβακία, Σλοβενία, Ουγγαρία, Τσεχία, Λιθουανία, Λετονία και Εσθονία.\n539. Η δίκη σε δεύτερο βαθμό ξεκίνησε τον Δεκέμβρη του 2005 και τελείωσε στις 14 Μάη του 2007 με μικρές τροποποιήσεις στις ποινές.\n540. Γιάννας Αγγελοπούλου, «My Greek Drama».\n541. Η «εκεχειρία» παραβιάστηκε από την πρώτη κιόλας μέρα, με αμερικανική επίθεση στη Σαμάρα του Ιράκ που προκάλεσε εκατόμβη νεκρών και από επίθεση ανταρτών στο Μπουρούντι (στην Κεντρική Αφρική).\n542. Έξι ημέρες αργότερα (18 Αυγούστου), η Διεθνής Ολυμπιακή Επιτροπή απέκλεισε και τους δυο από τους αγώνες.\n543. Το πρώτο (χάλκινο) δεν μέτρησε: Το κέρδισε ο Λεωνίδας Σαμπάνης στην άρση βαρών (κατηγορία 62 κιλών) αλλά του αφαιρέθηκε αργότερα, όταν βρέθηκε θετικός σε ντόπινγκ κοντρόλ. Χρυσά μετάλλια κατέκτησαν οι Θωμάς Μπίμης και Νίκος Συρανίδης (συγχρονισμένες καταδύσεις από βατήρα σε ύψος τριών μέτρων), ο Ηλίας Ηλιάδης (τζούντο, κατηγορία των 81 κιλών), οι Αιμιλία Τσουφλιά και Σοφία Μπεκατώρου (σκάφη τύπου 470), ο Δημοσθένης Ταμπάκος (κρίκοι), η Αθανασία Τσουμελέκα (20 χμ. βάδην) και η Φανή Χαλκιά (400 μ. με εμπόδια). Ασημένια κέρδισαν οι Τασούλα Κελεσίδου (δισκοβολία), Πηγή Δεβετζή (τριπλούν), Νίκος Κακλαμανάκης (ιστιοσανίδα), Έλλη Μυστακίδου (κατηγορία 57 – 67 κιλά στο Τάε Κβο Ντο), Αλέξανδρος Νικολαΐδης (Τάε Κβο Ντο πάνω από ογδόντα κιλά) και η εθνική ομάδα πόλο γυναικών. Χάλκινα κατέκτησαν η Μιρέλα Μανιάνι (ακοντισμός), οι Βασίλης Πολύμερος και Νίκος Σκιαθίτης (κωπηλασία διπλού σκιφ ελαφρών βαρών) και ο Αρτιόμ Κιουρεγκιάν (ελληνορωμαϊκή πάλη, κατηγορία 55 κιλών).\n(τελευταία επεξεργασία, 17 Δεκεμβρίου 2020)


Dortmund – Ελληνικό Γυμνάσιο – Λύκειο Ντόρτμουντ\nYou are here: Ελληνικό Γυμνάσιο - Λύκειο Ντόρτμουντ > Dortmund\nΤο Ντόρτμουντ (γερμ. Dortmund, niederdeutsch: D??rpm, λατινικά: Tremonia) είναι πόλη της Γερμανίας. Βρίσκεται στο κρατίδιο της Βόρειας Ρηνανίας-Βεστφαλίας, έχει πληθυσμό 586.909 και είναι η έβδομη μεγαλύτερη πόλη της χώρας.\nΗ πόλη βρίσκεται στο βορειοδυτικό άκρο της Kοιλάδας του Ρουρ, της μεγαλύτερης βιομηχανικής περιοχής της Γερμανίας, ενώ το μέσο υψόμετρό της είναι 150 μέτρα. Το κλίμα της είναι ηπειρωτικό, αλλά, λόγω της γειτνίασης με πολλούς ποταμούς, σχετικά ήπιο, με μέση ετήσια θερμοκρασία περίπου 10 °C και αρκετές βροχοπτώσεις, το μέγιστο των οποίων σημειώνεται κατά το μήνα Ιούλιο.\nΤο Ντόρτμουντ είναι γνωστό ως «πράσινη μητρόπολη» της Βεστφαλίας. Η μισή σχεδόν δημοτική έκταση αποτελείται από υδάτινες οδούς, δασώδεις περιοχές, αγρούς και πράσινα εκτάσεις με ευρύχωρα πάρκα όπως το Westfalenpark και το Rombergpark.\nΚεντρική Βιβλιοθήκη της πόλης και της κρατικής βιβλιοθήκης του Ντόρτμουντ. Stadt- und Landesbibliothek Dortmund, CC BY-SA 3.0 Πηγή: Βικιπαίδια


Ανακυκλώνω και ομορφαίνω το χώρο μου-ΚΑΤΑΣΚΕΥΗ | 26 eco pages\nΑνακυκλώνω και ομορφαίνω το χώρο μου-ΚΑΤΑΣΚΕΥΗ\nΤόσα πολλά βαζάκια και πολλές φορές καταλήγουν στα σκουπίδια μας. Υπάρχουν τόσες χρήσεις που μπορούμε να εκμεταλλευτούμε κα...\nΤόσα πολλά βαζάκια και πολλές φορές καταλήγουν στα σκουπίδια μας. Υπάρχουν τόσες χρήσεις που μπορούμε να εκμεταλλευτούμε και να ομορφήνουμε τον χώρο χωρίς ιδιαίτερα έξοδα.\nΣτα ράφια του super market θα βρείτε εκπληκτικά γυάλινα βάζα, είτε από καφέ, μαρμελάδες,καθώς και από άλλα είδη, που αξίζει να τις αξιοποιήσετε.Βάφοντας τα και βάζοντας κεριά ή ακόμα μια καλύτερη ιδέα. Δεν θα ήταν καλύτερα να υπάρχει στο μπάνιο μας ένα γυάλινο βάζο για το υγρό σαπούνι από ένα πλαστικό μπουκάλι του εμπορίου; Λοιπόν αυτό που θα χρειαστείτε είναι: ένα γυάλινο βάζο, ένα πλαστικό μπουκάλι από υγρό σαπούνι, χρώματα για γυαλί και ξεκινήστε.\nΚόψτε από το πλαστικό μπουκάλι όπως βλέπετε στην φωτο, ώστε να τοποθετήσετε στο καπάκι το ειδικό εξάρτημα Αν το καπάκι δεν σας αρέσει για το χρώμα του μπορείτε να το βάψετε.\nΗ κατασκευή και οι φωτογραφίες είναι από την alionsnest.com\n26 eco pages: Ανακυκλώνω και ομορφαίνω το χώρο μου-ΚΑΤΑΣΚΕΥΗ


Το γαλλικό μανικιούρ σε γιορτινά παιχνίδια με νύχια - CheckList.gr\nΤο γαλλικό μανικιούρ σε γιορτινά παιχνίδια με νύχια\nΤις ημέρες των γιορτών τα παιχνίδια με νύχια μπορούν να μετατρέψουν ένα απλό γαλλικό μανικιούρ σε ένα εντυπωσιακό nails art! Το γαλλικό είναι ίσως το σχέδιο που προτιμούν όλες οι γυναίκες ανεξαρτήτως ηλικίας και στυλ. Αρκεί να σκεφτείτε όλες εκείνες τις φορές που σας έβγαλε ασπροπρόσωπη σε διάφορες περιστάσεις της ζωής σας! Κατά την περίοδο των γιορτών, αν δεν μπορείτε να αποφασίσετε τι μανικιούρ με γιορτινή διάθεση να κάνετε, τα παιχνίδια με νύχια στο κλασικό γαλλικό μανικιούρ είναι η πρόταση μας για σας. Τα γαλλικά σχέδια με γιορτινές νότες είναι εντυπωσιακά!\nΔιακοσμήστε το κλασικό γαλλικό μανικιούρ που συνδυάζει τη γαλακτερή και τη λευκή απόχρωση στα νύχια σας με ελαφάκια, γκι, ζαχαρωτά Χριστουγέννων και πολλά ακόμα γιορτινά σχέδια. Μπορείτε επίσης να δοκιμάσετε μια διαφορετική εκδοχή του γαλλικού στα νύχια σας. Γεμίστε χιονονυφάδες όλο το κυρίως μέρος του μανικιούρ σας! Τα γιορτινά παιχνίδια με νύχια δεν σταματούν εδώ. Το glitter είναι η πιο glamorous προσθήκη στις άκρες του γαλλικού σας. Εκεί που έχετε ήδη βάψει τις άκρες με λευκό βερνίκι, περάστε πριν το top coat μια στρώση από glitter πάνω στην λευκή γραμμή. Μια τόσο απλή κίνηση θα δώσει άλλη διάσταση στο μανικιούρ σας! Διαλέξτε το αγαπημένο σας σχέδιο και μεταφέρετε τη γιορτινή ατμόσφαιρα στα άκρα σας!\nnails art γιορτες παιχνίδια με νύχια γιορτινα nails art γιορτινα νυχιΑ εντυπωσιακα νυχια εντυπωσιακα παιχνίδια με νύχια μανικιούρ μανικιουρ 2016 μανικιουρ προτασεις νύχια νυχια 2016 νυχια ιδεες νυχια προτασεις νυχια χριστουγεννα παιχνίδια με νύχια παιχνίδια με νύχια 2016 παιχνίδια με νύχια ιδέες\n← Νέο La Prairie Skin Caviar προϊόν για άψογη ομορφιά προσώπου\nΣυμβουλές για να χρησιμοποιείτε σωστά το πιστολάκι μαλλιών →\nΣε ποιες περιπτώσεις είναι απαραίτητη η ονυχοπλαστική\nΗ πιο κακιά nails συνήθεια των γυναικών\nΤα σωστά βήματα για δυνατά καλοβαμμένα nuxia


Νίσυρος, στην καρδιά του ηφαιστείου ⋆ A&K Travelife ⋆ Η Ελλάδα μας\nHome Όλα τα άρθρα Η Ελλάδα μας Νίσυρος, στην καρδιά του ηφαιστείου\nΚυκλαδίτικη αρχιτεκτονική, κρυστάλλινα νερά και ενεργό ηφαίστειο\nΠώς σας φαίνονται τα παραπάνω; Οι πιο πολλοί θα σκεφτόμασταν τη Σαντορίνη, υποψιάζομαι. Κι όμως, κάμποσες δεκάδες μίλια ανατολικά της Σαντορίνης βρίσκεται ένα διαμάντι του Αιγαίου, ένα νησάκι που θυμίζει την παλιά Ελλάδα, ενώ ταυτόχρονα σου δίνει την ευκαιρία να περπατήσεις κυριολεκτικά μέσα σε ένα ενεργό ηφαίστειο.\nΕίναι η Νίσυρος, και για εμάς ήταν επίσης η πρώτη επαφή μας με το θαυμαστό κόσμο των ηφαιστείων. Μια επαφή που μας έφερε λίγα χρόνια μετά στην τρομερή χερσόνησο Καμτσάτκα. Πάμε όμως τώρα να τη γνωρίσουμε, τη Νίσυρο.\nΤο μικρό καραβάκι από την Καρδάμαινα της Κω έφτασε μεσημέρι στη Νίσυρο. Δίπλα στην πρωτεύουσα, το Μανδράκι, βρίσκεται το λιμάνι που συνδέει το νησί με την Κω, την Τήλο και τον Πειραιά, φυσικά. Δεν χρειάστηκε να κλείσουμε δωμάτιο πριν πάμε, μέσα Σεπτεμβρίου ήταν, άλλωστε. Λίγα μέτρα παραπέρα, βρήκαμε αυτό που ψάχναμε. Μικρό οικογενειακό ξενοδοχείο, με απλή διακόσμηση και μπαλκονάκι να βλέπει στη θάλασσα.\nΜε το μηχανάκι που νοικιάσαμε, φύγαμε κατευθείαν για μπάνιο. Στόχος, η παραλία Παχειά Άμμος. Κινηθήκαμε παραλιακά, περάσαμε τα χωριά Λουτρά και Πάλοι, μέχρι που ο δρόμος τελείωσε. Από εκεί, ένα μικρό μονοπάτι, λίγο επικίνδυνο σε κάποια σημεία, μας έφερε στην Παχειά Άμμο. Κατάμαυρη άμμος, κρυστάλλινα νερά, κανένας επισκέπτης! Άξιζε με το παραπάνω, όπως και η θέα που απολαμβάναμε από το μονοπάτι, ενώ ο ήλιος είχε ήδη κρυφτεί στην άλλη πλευρά του νησιού.\nΒραδάκι στο Αιγαίο\nΗ καλοκαιρινή ατμόσφαιρα σε τέτοια μικρά νησιά του Αιγαίου είναι κάτι που, όσοι την έχουν ζήσει, μπορούν να φέρουν στο νου. Η Νίσυρος δεν θα μπορούσε να αποτελεί εξαίρεση.\nΚάτασπρα σπιτάκια, πλακόστρωτα στενά, μικρές πλατείες, ντόπιοι να κάθονται και να συζητούν.\nΤαβερνάκια κυριολεκτικά δίπλα στο κύμα, με γεύσεις και μυρωδιές της θάλασσας.\nΗ Παναγία Σπηλιανή ή Καληαρμένισσα, όπως τη λένε οι ντόπιοι. Το μοναστήρι που είναι χτισμένο σε σπηλιά κοντά στο Πυθαγόρειο, ξεχωρίζει και προσφέρει πανοραμική θέα του νησιού, μέχρι και τα παράλια της Μικράς Ασίας.\nΣε μια βραδιά δεν μπορείς να τα χορτάσεις όλα, σίγουρα όμως απολαύσαμε για ώρες όλα όσα σας περιέγραψα.\nΞημέρωμα σε κρατήρα ηφαιστείου\nΟ ουρανός βαφόταν ροζ λίγο πριν το ξημέρωμα, ενώ ένα ιστιοφόρο ξεκινούσε από το λιμανάκι. Τα νερά τόσο γαλήνια, σαν να βλέπαμε λίμνη. Λεπτομέρειες που κάνουν το ξύπνημα τόσο νωρίς να αξίζει με το παραπάνω.\nΚι έπειτα, φρέσκα κουλούρια και αρτοποιήματα από ένα μικρό φούρνο, για να τα γευτούμε στην καλντέρα του ηφαιστείου. Μια στάση πάνω από τους Πάλους, ακριβώς την ώρα που ο ήλιος έβγαινε από τη θάλασσα και έλουζε το χωριό, κατόπιν ανηφορίσαμε προς τον Εμπορειό, τη Νικειά και φυσικά το ηφαίστειο.\nΕντελώς μόνοι εκείνη την ώρα, είχαμε την ευκαιρία να φάμε το πρωινό μας χαζεύοντας το Στέφανο, τον Πολυβώτη και τον Αλέξανδρο, τους τρεις κρατήρες δηλαδή. Η γη που κόχλαζε, οι τεράστιες ρωγμές και το έδαφος που το ένιωθες κούφιο από κάτω, τα κίτρινα και λευκά πετρώματα, το θειάφι που μύριζε παντού. Σαφείς ενδείξεις της δύναμης της φύσης, σαφέστατες αποδείξεις του πόσο ανίσχυροι και μικροί είμαστε.\nΝικειά, Εμπορειός, Παλαιόκαστρο\nΠεράσαμε κάμποση ώρα εκεί, ανεβήκαμε και πιο ψηλά για πανοραμικές φωτογραφίες. Ένας μικρός δρόμος οδηγεί ξανά στο Μανδράκι από τα νοτιοδυτικά, εμείς όμως γυρίσαμε προς τα πίσω, για να καταλήξουμε στην πανέμορφη Νικειά και μετά στον Εμπορειό.\nΗ Νικειά, το χωριό με την ελλειπτική μικρή πλατεία, περίτεχνα φτιαγμένη με βότσαλο, τα καφενεία και την πολυφωτογραφημένη εκκλησία του.\nΟ Εμπορειός, όπου το γεύμα μας στο “Μπαλκόνι του Εμπορειού” ήταν ένας συνδυασμός εξαιρετικών γεύσεων με απαράμιλλης ομορφιάς θέα στην καλντέρα.\nΤο Παλαιόκαστρο, όπου πήγαμε επιστρέφοντας προς Μανδράκι. Η οχύρωση της αρχαίας πόλης της Νισύρου και μία από τις καλύτερες σωζόμενες οχυρώσεις του αιγαιακού χώρου, ένα επιβλητικό κάστρο φτιαγμένο από τεράστια κομμάτια μαύρης πέτρας.\nΤι λέτε, άξιζε;\nΗ Νίσυρος είναι μέρος μοναδικό, ένα νησί ιδιαίτερο, που προσφέρει πολλά περισσότερα από το μέγεθός του. Εκκλησάκια, μονοπάτια, ερημικές παραλίες, χωριά και ταβερνάκια κι ένα ηφαίστειο εύκολα προσβάσιμο. Χαθείτε στους χωματόδρομους, χαζέψτε τη θέα στο νησάκι Γυαλί με τους 20 κατοίκους, όπου γίνεται εξόρυξη ελαφρόπετρας.\nΦύγαμε ξανά για την Κω, νιώθοντας ότι μόλις είχαμε δει ένα από τα ομορφότερα μέρη της Ελλάδας μας. Η Νίσυρος μας κέρδισε, αναμφίβολα!\nPrevious Post 24 ώρες στην Τήλο\nNext Post Πλοίο για Ισλανδία: 50 ώρες στο βόρειο Ατλαντικό\n9 Ιουνίου, 2020 at 6:03 μμ\nΠολύ όμορφο κείμενο με ουσιαστικές πληροφορίες, συνοδευόμενο ταιριαστά από ωραίες φωτογραφίες, δεν θα μπορούσε να έλθει σε πιο κατάλληλη στιγμή, αφού σε δυο βδομάδες σχεδιάζουμε να επισκεφθούμε το νησί – κορονα-ιού επιτρέποντος, φυσικά! 🙂\n9 Ιουνίου, 2020 at 6:12 μμ\n🙂 🙂 Γράφοντάς το προχθές, Λάζαρε, γεννήθηκε η επιθυμία να πάμε κι εμείς ξανά. Νομίζω θα σας αρέσει! Κι ελπίζω να μην υπάρξουν κι άλλα ταξιδιωτικά απρόοπτα, τουλάχιστον για τις εντός Ελλάδας μετακινήσεις μας.\n10 Ιουνίου, 2020 at 8:10 πμ\nΚαλά, εγώ έχω αδυναμία στα ηφαίστεια, οπότε… 🙂


Χορογραφία: Let's start with forever\nΉταν μία από τις χιλιάδες μέρες που είχανε ζήσει μαζί. Κανείς δεν είχε ξεχάσει τον άλλο. Κατά έναν περίεργο λόγο, κάθε μέρα, κάθε μέρα σε αυτά τα πέντε χρόνια (365 μέρες επί πέντε κάνει 1.825) και ο καθένας σκεφτόταν τον άλλο την στιγμή που ξύπναγε. Μπορεί να ήταν μία ασήμαντη σκέψη πολλές φορές, δεν έχει σημασία. Μπορεί να ήταν ένα όνειρο που δεν θα θυμούνταν το πρωί. Πάντως ποτέ δεν ξέχασαν ο ένας τον άλλο.\nΉταν μια μέρα σαν τις άλλες, καθημερινή. Έτσι άρχισε και έτσι θα τελείωνε αν δεν είχε να τον δεί πέντε ολόκληρα χρόνια. Ήταν Κυριακή και είχε αποφασίσει να πάει για τρέξιμο μιας και είχε ηλιόλουστο καιρό. Φόρεσε τα αθλητικά της ρούχα και παπούτσια και βγήκε στο δρόμο. Δε σκεφτόταν απολύτως τίποτα μόνο την μουσική που ηχούσε στα αυτιά της. At first time I left the energy of sun rays, I saw the life inside your eyes.. Δε σκέφτηκε τα μάτια του όμως εκείνη τη στιγμή. Το στάδιο δεν ήταν μακριά, έτσι πήγε με τα πόδια χωρίς να τρέχει. Κάποιος την πήρε τηλέφωνο και άρχισε να μιλάει.\nΈστριψε δεξιά. Είδε μια γνώριμη φιγούρα από μακριά να έρχεται που όλο και όσο πλησίαζε της θύμιζε πολλά, μέχρι που συνειδητοποίησε ότι πράγματι ήταν αυτός. Δεν ξέρει τι θα έκανε αν δεν μίλαγε στο τηλέφωνο, καθώς έτσι αντέδρασε πολύ πιο ψύχραιμα απ΄όσο θα αντιδρούσε κανονικά. Αλλά αυτός την ήξερε. Ακόμα και έτσι, ψύχραιμη και ανέκφραστη σχεδόν μπορούσες να καταλάβεις μία αλλαγή στο πρόσωπό της, εμφανή μόνο σε αυτόν. Πότε γύρισε.. Πότε κιόλας, πότε πρόλαβε.. Γιατί δεν την ειδοποίησε πρώτα... Θα ήταν πολύ πιο εύκολο.\nΚλείνει το τηλέφωνο και σταματάει να του μιλήσει. Όπως πάντα, ποτέ εκείνος δεν θα άρχιζε μια συζήτηση. Αν περίμενε για κάτι τέτοιο θα υπήρχε δέκα δευτερολέπτων σιωπή πρώτα και αυτό δεν το ήθελε εκείνη τη στιγμή. Λόγια όμως δεν υπήρχαν. Τον ρώτησε τελικά απλά πότε είχε γυρίσει και εκείνος αποκρίθηκε πριν από λίγες μέρες. Θα ήθελε να μάθει γιατί δεν την πήρε τηλέφωνο να την πληροφορήσει αλλά δεν είχε το δικαίωμα πιά να ρωτήσει. Δεν είχε αλλάξει ιδιαίτερα. Τον περίμενε περισσότερο αλλαγμένο. Το πρόσωπό του πάντως είχε γαληνέψει. Φανταζόταν ότι το αποτέλεσμα της γαλήνης θα έκρυβε κάποια ιστορία πίσω του αλλά δεν ήταν σίγουρη αν ήθελε να την μάθει. Όχι ακόμα τουλάχιστον.\nΚαι επιτέλους ήρθε η αμήχανη στιγμή, όπως πάντα. Δεν μπορούσε για πολύ ακόμα να κρατήσει την απάθειά της. Αυτός νόμιζε ότι όντως είχε αλλάξει, ότι δεν ήταν η φίλη του πιά. Κοίταξε δεξιά, μετά αριστερά σαν να ήθελε να διώξει την σκέψη που του πέρασε από το μυαλό. Τότε είπε φωναχτά "Γάμησέ το" και την έσφιξε γρήγορα στην αγκαλιά του. Μετά από 1.825 μέρες είχε έρθει επιτέλους η στιγμή που θα τους έκανε να ξεχάσουν την λεπτή γραμμή της απόστασης. Κανείς δεν θα φύγει ξανά.\nΚαι έμειναν εκεί για πάντα.\nΑναρτήθηκε από Poisonous στις 8:21 μ.μ.\nΕτικέτες Little stories, Music\nGinny 21 Ιανουαρίου 2013 - 8:55 π.μ.\nΚαλημέρα αγαπημένη Poisonous!\nΚαλή χρονιά να έχεις χωρίς πολλές δυστυχίες!\nΗ ανάρτηση αυτή μου φέρνει πολλές γνώριμες στιγμές στο μυαλό...παλιές και ξεπερασμένες όμως!\nΕλπίζω αν είναι προσωπικό βίωμα η έμπνευση, να εξελίχθηκε ακριβώς έτσι! :)\nPoisonous 21 Ιανουαρίου 2013 - 3:07 μ.μ.\nGinny, καλή χρονιά και σε εσένα! Δεν ξέρω πως θα εξελιχθεί το 2013 πάντως δεν θα μπορούσε ο πρώτος μήνας να είναι καλύτερος.\nΤο αν θα γίνει προσωπικό βίωμα θα δείξει.. (:\nSinner 29 Ιανουαρίου 2013 - 1:24 μ.μ.\nwelcome back! Γράφεις πολύ ωραία, στο έχω ξαναπεί. Σου εύχομαι υγεία κ έρωτα.. αυτά χρειάζεται ο άνθρωπος...άντε και κανά βιβλίο! :Ρ\nFleur 30 Ιανουαρίου 2013 - 12:21 π.μ.\nβρε καλώς το!!!\nΥπέροχοοοοοοο....γράφεις όμορφα και απλά!!\nΑγαπάμε κειμενά σου!!\nPoisonous 30 Ιανουαρίου 2013 - 11:27 π.μ.\nSinner, ευχαριστώω αν και δεν νομιζω αυτό να είναι από τα καλύτερά μου. Αυτά χρειάζεται πές τα! Βιβλία επιβάλονται! Διαβάζω ένα με 1.037 σελίδες τώρα και έχω πορωθεί. :Ρ\nΦιλάκια και ελπίζω να τα πούμε και από κοντά σύντομα. :D\nPoisonous 30 Ιανουαρίου 2013 - 11:29 π.μ.\nΦλερ φλερ φλερ φλεεεερ, να 'σαι καλά και συγγνώμη που σ'έχω γράψει για εκείνη την βόλτα, αλλά είναι πολύ δύσκολο αυτό το καιρό, τρέχω και δεν φτάνω! Δεν σε ξέχασα.\nFleur 19 Φεβρουαρίου 2013 - 4:00 μ.μ.\nωωω μου φτάνει μόνο που μου είπες αυτό.<3\nΦιλάκιαααα <3 :D


Χωριό αναψυχής, Uvildy. "Seagull": μια πλήρη ξεκούραση στο στήθος της φύσης\nΗ περιοχή Τσελιάμπινσκ είναι διάσημη για τις πολυάριθμεςλίμνες, εκπληκτικά βουνά αρχιπελάγους και μοναδική φύση. Μια από τις καλύτερες λίμνες βαθέων υδάτων θεωρείται Uvildy. Οι ντόπιοι αποκαλούν με αγάπη το μαργαριτάρι των Ουραλίων. Και σήμερα είναι ακόμα μια ολόκληρη περιοχή θέρετρο στην περιοχή Argayashsky. Οι τουρίστες έρχονται εδώ από όλο τον κόσμο για να απολαύσουν την ομορφιά του τοπικού τοπίου, να βρεθούν στον ήλιο και να κολυμπήσουν στην λιμνοθάλασσα του γλυκού νερού Uvildy, η οποία καλύπτει έκταση 68 μέτρων2.\nΤην τελευταία δεκαετία, η περιοχή ΤσελιάμπινσκΑναπτύσσεται ενεργά στην τουριστική κατεύθυνση, εδώ εμφανίστηκαν πολλά μικρά ξενοδοχεία, κατασκηνώσεις αναψυχής και ψυχαγωγικές εγκαταστάσεις, που είναι ευτυχείς να υποδεχτούν όλους τους νεοαφιχθέντες επισκέπτες. Η τεράστια ζήτηση από τους Ρώσους παραθεριστές απολαμβάνει την αναψυχή Uvildy "Seagull". Διακρίνεται για υψηλή άνεση, προσιτές τιμές για διαμονή και φιλική ατμόσφαιρα.\nΤο συγκρότημα κατοικιών βρίσκεται σε βολική τοποθεσίακάποια απόσταση από τον αυτοκινητόδρομο, θορυβώδη αστική ζωή και νέφος - σε απόσταση 90 χιλιομέτρων από το Τσελιαμπίνσκ. Εδώ οι τουρίστες θα έχουν την ευκαιρία να γνωρίσουν τη γοητεία της φύσης και να απολαύσουν τη σιωπή. Στη βάση, όλα διαθέτουν μια μετρημένη, απλή και ήρεμη ξεκούραση.\nΤο έδαφος περιβάλλεται από πευκοδάσος κοντάυπάρχουν γραφικά ύψη και ένα διαφανές νεροχύτη με μια εκλεπτυσμένη παραλία. Η ιδιαίτερη ελκυστικότητα προστίθεται από ανθοφόρα εξωτικά φυτά, τα περισσότερα από τα οποία παρατίθενται στο κόκκινο βιβλίο και βρίσκονται στα πρόθυρα της εξαφάνισης.\nΤο κέντρο αναψυχής "The Seagull" (Lake Uvildy) θα προσφέρεισυναρπαστικό πρόγραμμα: ψάρεμα, καταδύσεις, ένα ταξίδι για μούρα και μανιτάρια και πολλά άλλα. Επιπλέον, μπορείτε να θεραπεύσετε ή να πραγματοποιήσετε σημαντικές επιχειρηματικές διαπραγματεύσεις σε ένα άνετο, άνετο περιβάλλον.\nΤο προαστιακό κέντρο αναψυχής Uvildy "Chaika" έχει διαφορετικά δωμάτια - από το standard στα διαμερίσματα. Ο καθαρισμός είναι προγραμματισμένος.\nΓια τις υπηρεσίες των επισκεπτών - ξύλινα φινλανδικά μονοκατοικίες με ατομικές ανέσεις και απαραίτητα έπιπλα.\nΓια τους ανείπωτους επισκέπτες, το συγκρότημα προσφέρει οικονομικά δωμάτια σε ένα τούβλο κτίριο. Υπάρχουν δωμάτια με ιδιωτικό και κοινόχρηστο μπάνιο (στο πάτωμα).\nΓια τις μεγάλες επιχειρήσεις υπάρχει ξεχωριστό μονοκατοικία. Σε αυτό θα βρείτε υπνοδωμάτιο, μπάνιο, καναπέ και οικιακές συσκευές.\nΤα ζευγάρια με παιδιά μπορούν πάντα να μείνουν σε ένα εξοχικό σπίτι με τρία δωμάτια. Το σπίτι διαθέτει μια κουζίνα με την απαραίτητη σειρά πιάτων και συσκευών. Υπάρχουν τρία υπνοδωμάτια και ένα μπάνιο.\nΣε κοντινή απόσταση εκτείνεται η αμμώδης παραλία. Το κέντρο αναψυχής "The Seagull" (Uvildy, Mechel) προσφέρει μια πολυετή αναψυχή όλο το χρόνο στη λίμνη. Στη ζεστή εποχή μπορείτε να απολαύσετε θαλάσσια σπορ (καταμαράν, τζετ σκι, βάρκα με μπανάνα, γιοτ) και κολύμβηση, ενώ το χειμώνα, ψάρεμα. Στην ελεύθερη χρήση - όλες τις ανέσεις.\nΣτο έδαφος μιας ευρύχωρης τραπεζαρίας. Η ισχύς πληρώνεται. Προαιρετικά, μπορείτε να επιλέξετε μόνο πρωινό, ημιδιατροφή και πλήρη διατροφή. Το εστιατόριο σας προσκαλεί μέχρι τα μεσάνυχτα. Το μενού προσφέρει διάφορες λιχουδιές ευρωπαϊκής και ρωσικής κουζίνας. Ανοιχτό μπαρ με πλούσια ποικιλία αλκοόλ.\nΗ ξεκούραση και η διαμονή στο συγκρότημα είναι διαθέσιμα σε όλους. Το κέντρο αναψυχής Uvildy "The Seagull" έχει σχεδιαστεί για διάφορες κατηγορίες τουριστών και προσφέρει έναν πραγματικά ενδιαφέροντα και πολύπλευρο ελεύθερο χρόνο. Εργασίες σε ένα ξενώνα Ρωσικό λουτρό με πισίνα. Κατασκευασμένα αθλητικά πεδία. Υπάρχει ένα πινγκ-πονγκ, λέσχη paintball, μπιλιάρδο, ποδόσφαιρο και μπάσκετ. Το βράδυ, όλοι ανοίγουν την πόρτα σε ένα νυχτερινό κέντρο διασκέδασης με καραόκε και ζωντανή μουσική.\nΔεν θα είναι βαρετό σε ένα πανσιόν και το χειμώνα. Ενοικιαζόμενα έλκηθρα, πατίνια και σκι. Μπορείτε να οδηγήσετε σε έναν παγωμένο λόφο, να γλύψετε τους χιονάνθρωπους. Η ενεργή και διασκεδαστική διασκέδαση θα προσελκύσει νέους τουρίστες. Επίσης για τα παιδιά χτίστηκε μια παιδική χαρά με οριζόντια μπαρ, διαφάνειες και κούνιες. Το κέντρο αναψυχής Uvildy "The Seagull" διοργανώνει εταιρικές εκδηλώσεις, επετείους, πάρτι αποφοίτησης και διάφορα είδη δεξιώσεων.\nΔιατίθενται τεχνικά εξοπλισμένες αίθουσες συνεδριάσεωνδιαφορετική περιοχή και ευρυχωρία. Θα συζητήσουν μαζί σας ένα κατάλληλο μενού, θα πάρουν ενδιαφέροντα διαγωνίσματα και θα παρουσιάσουν πρόγραμμα. Στη ζεστή εποχή μπορείτε να απολαύσετε ένα πικνίκ στη φύση. Για τους σκοπούς αυτούς υπάρχουν κιόσκια με μπάρμπεκιου, μεγάλο τραπέζι και πάγκοι. Μετά από αυτές τις συγκεντρώσεις, σας παρέχεται η επιβάρυνση της χαράς και της θετικής μάζας. Και για όσους έρχονται με ιδιωτικό αυτοκίνητο, το κέντρο αναψυχής "The Seagull" (Uvildy, ChMK) παρέχει μια θέση στο χώρο στάθμευσης.\nΑρκετά λεωφορεία αναχωρούν από το ΤσελιαμπίνσκUvildy χωριά - №№ 610 και 671. Από το χωριό στη βάση θα πρέπει να πάει περίπου 3-4 χιλιόμετρα, δεδομένου ότι τα μέσα μαζικής μεταφοράς δεν πηγαίνουν εκεί. Απλά καλέστε ένα ταξί.\nΚέντρο αναψυχής "Yantar". Η λίμνη Uvildy στο νότιο τμήμα\nΠού να ξεκουραστούν: κέντρο αναψυχής "Τρεις ήρωες"\nΚέντρο αναψυχής "Oasis" (Novosibirsk): φωτογραφία,\nΚέντρα αναψυχής (Nizhny Tagil) - υπόλοιπο στο στήθος\nΞεκούραση στο Illichivsk: αναψυχή, συνθήκες,\n"Almaz Uvildy" (κέντρο αναψυχής): περιγραφή,\nΠεριοχή Τσελιάμπινσκ: αναψυχή. Τσελιάμπινσκ, βάση\nΚέντρο αναψυχής "Belkino" Yaroslavl: περιγραφή και\nΛίμνη Rubskoye - πλήρης ξεκούραση στο


Lego Super Mario: Πακέτο Ενίσχυσης Mario Tanooki 71385\nΚωδικός προϊόντος: 1037360\nLego Super Mario: Πακέτο Ενίσχυσης Mario Tanooki 71385. Είναι ένας απίθανος τρόπος για περισσότερη διασκέδαση με τα LEGO® Super Mario™ επίπεδα που δημιουργείς!\nΤιμή: 8,59 €\nΕνίσχυσε τις LEGO® Super Mario™ περιπέτειές σου με αυτό το Πακέτο Ενίσχυσης Mario Tanooki! Φόρεσε στη φιγούρα LEGO® Mario™ (δεν περιλαμβάνεται) τη στολή και δες τις μοναδικές αντιδράσεις του.\nΣτριφογύρισέ τον και κέρδισε επιπλέον νομίσματα πριν ποδοπατήσει τους εχθρούς.\nΕίναι ένας απίθανος τρόπος για περισσότερη διασκέδαση με τα LEGO® Super Mario™ επίπεδα που δημιουργείς!


Ο Norman Reedus του Walking Dead Φωτογραφίζει τα Αγαπημένα του Ζόμπι - VICE\nΟ Norman Reedus του Walking Dead Φωτογραφίζει τα Αγαπημένα του Ζόμπι\nΚαι είναι τόσο σκοτεινά και καταβροχθιστικά όσο μπορείς να φανταστείς.\nΚείμενο Shana Nys Dambrot\n11 Νοέμβριος 2015, 1:27am\nΌλες οι φωτογραφίες είναι του Norman Reedus.\nΕίναι δύσκολο να βγάλεις μια βαρετή φωτογραφία όταν όλοι οι φίλοι σου είναι ζόμπι. Σε γενικές γραμμές, ο ηθοποιός Norman Reedus σπανίως βρίσκεται κάπου χωρίς την κάμερά του ανά χείρας. Εκτός βέβαια και αν βρίσκεται μπροστά από μια κάμερα, όταν ενσαρκώνει τον γνωστό κυνηγό ζόμπι Daryl Dixon στο The Walking Dead, αν και δεν χάνει χρόνο και ξαναπιάνει την κάμερά του μόλις τελειώσει τις σκηνές του. Τα παραπάνω εξηγούν γιατί το νέο φωτογραφικό του βιβλίο καθώς και η φωτογραφική του έκθεση στο Los Angeles περιλαμβάνουν τόσα όμορφα και ελαφρώς ντυμένα ζόμπι που καπνίζουν τσιγάρα ενώ κάθονται σε καναπέδες. Αυτές οι γνώριμες φιγούρες όμως μεταμορφώνονται μέσα από την οπτική του Reedus, με το αίμα, το πύον και την γενική τους ασχήμια να γίνονται απλά ένα μέρος μιας καινούργιας ιστορίας όπου ο σουρεαλισμός έχει κυρίαρχο ρόλο.\nΕίτε μαυρόασπρες, είτε έγχρωμες, οι εικόνες του Reedus παίζουν με τις μάσκες, τα κοστούμια, το minimal styling, την νεανική αύρα και το χιούμορ –γενικά ο τύπος έχει πολλά κόλπα κρυμμένα στο μανίκι του. Επιπλέον η δουλειά του έχει και μια low-fi handheld αισθητική που είναι ιδιαίτερα συναισθηματική και ψυχολογική, αλλά την ίδια στιγμή παραμένει ρομαντική και μανιώδης.\nΕλέγχει πλήρως την τεχνική του όσον αφορά τον φωτισμό, τον καδράρισμα, την σκηνοθεσία και την αντίληψη της κινηματογραφικής δράσης. Ακόμα και οι λήψεις του από τα παρασκήνια δεν αποτυπώνουν απλά την ζωή στα γυρίσματα, μιας και επιχειρούν να απεικονίσουν τις πολλαπλές πραγματικότητες που αντιμετωπίζει ένας ηθοποιός σε ένα τέτοιο περιβάλλον, δίνοντας στο έργο του έναν αέρα από Fellini. Οι εικόνες όμως που παράγει με βάση την ωμή φαντασία είναι ακόμα καλύτερες, μιας και φαντάζεσαι ότι αποτυπώθηκαν ξυπνώντας από ένα όνειρο.\nΣκηνές Πραγματικού Σεξ στη Μεγάλη Οθόνη


ΟΙ ΕΥΚΑΙΡΙΕΣ ΔΙΝΟΝΤΑΙ ΓΙΑ ΝΑ ΤΙΣ ΕΚΜΕΤΑΛΕΥΟΜΑΣΤΕ…. - EASTRUNNER\nΣε ένα όμορφο, καταπράσινο δάσος ζούσε ένα μυρμηγκάκι μαζί με όλη την μυρμηγκοοικογένεια του.\nΕίχε μάθει από τον πατέρα του πώς να ψάχνει για τροφή και πώς να βρίσκει πάντα τον δρόμο να επιστρέφει στη φωλιά του.\nΚάθε πρωί λοιπόν, το μυρμήγκι μας έκανε την πρωινή γυμναστική του και ξεκινούσε με όρεξη την δουλειά του.\nΉταν τόσο εργατικό που μπορούσε να κάνει πάνω από 200 διαδρομές την ημέρα κουβαλώντας στην πλάτη του σπόρους κι ό,τι άλλο έβρισκε.\nΚαι πάντα μα πάντα πήγαινε από το μονοπάτι που του είχε μάθει ο μπαμπάς του.\nΉταν αυτό που ήξερε, που γνώριζε καλά κι εδώ που τα λέμε, δεν υπήρχε και λόγος να ψάχνει για νέους δρόμους και μονοπάτια.\nΠέρασε καιρός και το μυρμήγκι μας συνέχιζε ακούραστο να δουλεύει.\nΜια μέρα όμως…κι ενώ κουβαλούσε στην πλάτη του έναν μεγάλο σπόρο,μια παρέα από νυφίτσες πέρασαν τρέχοντας και παρέσυραν το μικρό μας φίλο, ποδοπατώντας τον σπόρο του…..\nΤο μυρμήγκι, στεναχωρέθηκε αλλά ήταν τόσο υπομονετικό που γύρισε πίσω και έψαξε για άλλους σπόρους. Αυτό όμως συνεχιζόταν σχεδόν κάθε μέρα και το καλοκαίρι κόντευε να τελειώσει…\n« Αχ…τί θα κάνω;;;Σε λίγο θα φύγει το καλοκαίρι, θα έρθει ο χειμώνας και οι αποθήκες δεν έχουν γεμίσει με τροφή…Πώς θα βγάλουμε τον χειμώνα;;; Πώς θα ταΐσω τα μικρούλια μου;;; Αχ να γινόταν κάτι και να σταματούσε όλο αυτό το κακό που συμβαίνει».\nΈτσι σκεφτόταν και παρακαλούσε φωναχτά το μυρμήγκι μας και τη φωνούλα του την άκουσε η σοφή κουκουβάγια που κούρνιαζε πάνω στο δέντρο και κάθε μέρα παρακολουθούσε από ψηλά την αδικία που συνέβαινε ώσπου αποφάσισε να το βοηθήσει.\n-« Ξέρεις …οι νυφίτσες διασκεδάζουν όλη αυτή τη συμφορά σου.\nΣε βλέπουν που δεν αντιδράς, δεν μιλάς, δεν αποφασίζεις να αλλάξεις και θα το συνεχίσουν το παιχνίδι τους. Εγώ μπορώ να σου πω μια λύση. Άλλαξε το μονοπάτι που περπατάς και πήγαινε από άλλον δρόμο.»\n-« Α πα πα…να αλλάξω το δρόμο μου;;; Έτσι έμαθα, έτσι τα βρήκα από τον μπαμπά μου… Δεν γίνεται να το κάνω αυτό. Ίσως οι νυφίτσες να αλλάξουν, να γίνουν καλόψυχες και να μ’ αφήσουν κι εμένα να γεμίσω την αποθήκη μου»\n-« Οι νυφίτσες είναι από τη φύση τους αιμοβόρες και κακές…Αν νομίζεις πως θα αλλάξουν γελιέσαι… ΕΣΥ θα πρέπει να το πάρεις απόφαση και να αλλάξεις τη ζωή σου, σταματώντας πια να κάνεις τα ίδια που έκανε ο πατέρας σου.\nΑΛΛΑΞΕ ΤΑ ΟΛΑ …ΚΑΙ ΣΤΑΜΑΤΑ ΝΑ ΑΣΧΟΛΗΣΑΙ ΜΕ ΤΙΣ ΝΥΦΙΤΣΕΣ ΚΑΙ ΝΑ ΤΙΣ ΚΑΝΕΙΣ ΝΑ ΧΑΙΡΟΝΤΑΙ ΜΕ ΑΥΤΗ ΤΗΝ ΗΤΤΟΠΑΘΕΙΑ ΣΟΥ…\nΟΜΩΣ ΕΓΩ ΣΟΥ ΕΔΩΣΑ ΜΙΑ ΕΥΚΑΙΡΙΑ ΝΑ ΣΚΕΦΤΕΙΣ ΠΩΣ ΘΑ ΑΛΛΑΞΕΙΣ ΤΗ ΖΩΗ ΣΟΥ ΚΑΙ ΠΩΣ ΘΑ ΣΤΑΜΑΤΗΣΕΙΣ ΤΙΣ ΣΥΜΦΟΡΕΣ ΠΟΥ ΣΟΥ ΦΕΡΝΟΥΝ ΟΙ ΝΥΦΙΤΣΕΣ.\nΚΑΙ ΝΑ ΘΥΜΑΣΑΙ ΠΩΣ ΟΙ ΕΥΚΑΙΡΙΕΣ ΔΕΝ ΔΙΝΟΝΤΑΙ ΣΥΝΕΧΕΙΑ ΚΑΙ ΟΤΑΝ ΔΙΝΟΝΤΑΙ ΠΡΕΠΕΙ ΝΑ ΤΙΣ ΕΚΜΕΤΑΛΕΥΟΜΑΣΤΕ…»\nΑυτά είπε η κουκουβάγια και πέταξε μακριά αφήνοντας το μυρμήγκι ελεύθερο να αποφασίσει για τη ζωή του και το μέλλον του….\nΕΣΥ ΜΙΚΡΟ ΜΟΥ ΜΥΡΜΗΓΚΙ…. ΣΕ ΛΙΓΟ ΘΑ ΕΧΕΙΣ ΜΙΑ ΕΥΚΑΙΡΙΑ ΝΑ ΔΙΩΞΕΙΣ ΤΙΣ ΝΥΦΙΤΣΕΣ ΠΟΛΙΤΙΚΟΥΣ ΠΟΥ ΣΟΥ ΡΟΥΦΑΝΕ ΤΟ ΑΙΜΑ…. ΘΑ ΤΟ ΚΑΝΕΙΣ;;;; ΘΑ ΑΛΛΑΞΕΙΣ ΤΗ ΖΩΗ ΣΟΥ;;;; Η ΕΤΣΙ ΤΑ ΒΡΗΚΕΣ ΚΙ ΕΤΣΙ ΕΜΑΘΕΣ;;;;\nΕΙΝΑΙ ΔΥΣΚΟΛΟ ΝΑ ΑΛΛΑΞΕΙΣ ΜΙΑ ΣΥΝΗΘΕΙΑ ΕΤΩΝ ΑΛΛΑ ΟΤΑΝ ΠΡΟΚΕΙΤΑΙ ΓΙΑ ΤΗ ΖΩΗ ΣΟΥ ΓΙΑ ΤΟ ΜΕΛΛΟΝ ΤΩΝ ΠΑΙΔΙΩΝ…….\nΤΟΛΜΑΣ ΚΑΙ ΡΙΣΚΑΡΕΙΣ ΤΑ ΠΑΝΤΑ…. ΤΟΛΜΑΣ ΚΑΙ ΤΟΥΣ ΣΤΕΛΝΕΙΣ ΣΤΟΝ ΑΓΥΡΙΣΤΟ …\nΤΟΛΜΑΣ ΚΙ ΕΝΩΝΕΣΑΙ ΜΕ ΤΑ ΑΔΕΛΦΙΑ ΣΟΥ ΣΤΗΝ ΕΛΛΗΝΩΝ ΣΥΝΕΛΕΥΣΙΣ ΚΑΙ ΦΕΡΝΕΙΣ ΤΑ ΠΑΝΩ ΚΑΤΩ……


Θεραπεία ομιλίας στα παιδιά - Ψυχολογία - 2022\nΘεραπεία ομιλίας στα παιδιά\nΔεν είναι όλα τα παιδιά τυχερά να μάθουν να μιλούν. Μερικά παιδιά δεν μπορούν να μιλήσουν στον αναμενόμενο χρόνο. Σε αυτή την περίπτωση, θα πρέπει να λάβετε ορισμένες προφυλάξεις όσο το δυνατόν νωρίτερα για την ανάπτυξη της ομιλίας του παιδιού σας. Ο ειδικός παιδαγωγός του Akıbadem Health Group Zehra Yılmaz προειδοποιεί τις οικογένειες Όταν τα παιδιά αυτά δεν αντιμετωπίζονται νωρίς, αντιμετωπίζουν περισσότερες δυσκολίες στις γλωσσικές και ομιλούμενες δεξιότητες τα επόμενα χρόνια.\n: Γιατί μερικά παιδιά δυσκολεύονται να μιλήσουν;\nΠερισσότερα επαγγελματίες που ονομάζονται zehra yılmaz Η εξασθένηση της γλώσσας και του λόγου μπορεί να οφείλεται σε μια οργανική αιτία. Αυτή η οργανική αιτία είναι ένα παράδειγμα απώλειας ακοής στα χείλη. Ως εκ τούτου, η εκτέλεση των ακουστικών αξιολογήσεων εκτός από τις άλλες εξετάσεις του μωρού θα διασφαλίσει ότι λαμβάνονται οι απαραίτητες προφυλάξεις για τις απώλειες που μπορεί να προκαλέσουν περισσότερες δυσκολίες στο μέλλον. Διαταραχή ομιλίας Είναι δυνατή η ομαδοποίηση των διαταραχών γλώσσας και ομιλίας σε δύο κατηγορίες: "οργανικές αιτίες" και "λειτουργικές αιτίες που οφείλονται σε κάποια διαταραχή οργάνων.\n: Τι προκαλεί τη διαταραχή του λόγου;\nΠερισσότερα επαγγελματίες που ονομάζονται zehra yılmaz Για να κατανοήσουμε τις υποκείμενες αιτίες των διαταραχών γλώσσας και ομιλίας, είναι απαραίτητο να ζητήσουμε βοήθεια από άλλους ιατρικούς κλάδους.\n: Τι είδους κοινή εργασία εκτελείται με ποια υποκαταστήματα;\nΠερισσότερα επαγγελματίες που ονομάζονται zehra yılmaz Η κατάσταση αυτή ποικίλλει ανάλογα με το πρόβλημα των ατόμων με προβλήματα γλώσσας και ομιλίας, οροθεραπεία, παιδίατρος, νευρολόγος, νευροχειρουργός, ψυχίατρος, ειδικός στην εσωτερική ιατρική, φυσιοθεραπευτής, αναπνευστικό θεραπευτή, διαιτολόγος, ειδικός σε θέματα κοινωνικών υπηρεσιών, ειδικός παιδικής ανάπτυξης στο νοσοκομειακό περιβάλλον. είναι συμφέρουσα. Οι οικογένειες θεωρούν επαρκώς την αντιμετώπιση ενός ειδικού και υπάρχει πρόβλημα στην υποστήριξη άλλων ειδικών. Ωστόσο, όταν ζητείται η γνώμη των απαραίτητων εμπειρογνωμόνων, μπορεί να γίνει κατανοητό ότι άλλα προβλήματα βρίσκονται στη ρίζα του προβλήματος. Οι γονείς δεν παραδέχονται ότι το παιδί μπορεί να έχει σωματική διαταραχή κάτω από τη γλώσσα και την ομιλία. «Το παιδί μου έχει μια προϋπόθεση να πάει στον νευρολόγο», αντιδρούν λέγοντας. Ωστόσο, μερικές φορές υπάρχει ένα φυσικό πρόβλημα που είναι εύκολο να επιλυθεί. Ως αποτέλεσμα αυτού του προβλήματος που επιλύεται, γίνεται ευκολότερο να παρέχονται υποστηρικτικές ικανότητες ομιλίας.\n: Ποιες είναι οι πιο συχνές οργανικές διαταραχές;\nΠερισσότερα επαγγελματίες που ονομάζονται zehra yılmaz Ένα από τα οργανικά προβλήματα είναι οι δυσκολίες ακοής. Καθώς η έγκαιρη διάγνωση είναι απαραίτητη για την επίλυση του προβλήματος της ακοής, είναι ευεργετικό για τις οικογένειες να είναι εξαιρετικά ευαίσθητες σε αυτό το σημείο.\nΠερισσότερα επαγγελματίες που ονομάζονται zehra yılmaz Μόλις η οικογένεια ενός παιδιού με προβλήματα γλώσσας και ομιλίας αναγνωρίζει το πρόβλημα, θα πρέπει να συμβουλευτεί έναν εξειδικευμένο θεραπευτή. «Ας περιμένουμε μέχρι την ηλικία των τεσσάρων μιλάει, οπότε ο πατέρας του, μαθαίνει να διαβάζει και να γράφει στο σχολείο πρωτοβάθμιας εκπαίδευσης είναι ξεπερασμένο. Εάν ξεκινήσετε με αυτές τις σκέψεις, μπορείτε να διαπιστώσετε ότι ένα πρόβλημα που μπορεί να επιλυθεί μέχρι το σχολικό χρονικό διάστημα κατά το οποίο η θεραπεία ξεκινάει από την αρχή της περιόδου γίνεται πιο περίπλοκο στο χρόνο εάν δεν ληφθεί έγκαιρα θεραπεία. Τόσο πολύ ώστε τα επόμενα χρόνια, προβλήματα όπως η αδυναμία ανάγνωσης και εγγραφής και η εσφαλμένη γραφή μπορεί να προκύψουν. Αυτή τη φορά, τα παιδιά μπορεί να παρεξηγηθούν επειδή δεν μπορούν να διαβάσουν και να γράψουν ή να μιλήσουν, και μπορεί να βγουν έξω από την ομάδα λόγω προβλημάτων στην επικοινωνία με φίλους. Όταν ήταν 4 χρονών, ήρθε από νηπιαγωγείο από τη μητέρα του, που ήταν ψυχικά ανήλικος. Ως αποτέλεσμα των μεθόδων αξιολόγησης που εφαρμόσαμε στο παιδί, καταλήξαμε στο συμπέρασμα ότι είχε πρόβλημα με τη γλώσσα και την ομιλία, απώλεσε εμπιστοσύνη στο χρόνο επειδή είχε δυσκολία να εκφράσει τα συναισθήματα και τις σκέψεις της, έγινε επιθετική και έγινε επιθετική προς τους φίλους και την οικογένειά της. Η θεραπεία εφαρμόστηκε για περισσότερο από 2 χρόνια, τώρα σπουδάζει στην τρίτη τάξη του δημοτικού και δηλώνεται ότι δεν υπάρχει πρόβλημα στις σχέσεις τους.\n: Υπάρχει θεραπεία για τραύλισμα;\nΠερισσότερα επαγγελματίες που ονομάζονται zehra yılmaz Η ακριβής αιτία του τραυλισμού δεν είναι γνωστή. Υπάρχουν πολλές θεωρίες σχετικά με την αιτία, αλλά δεν μπορούμε να πούμε με βεβαιότητα. Μπορεί να θεωρηθεί ότι είναι μια πολύ περίπλοκη διαδικασία. Δεν υπάρχει θεραπεία ακόμα, αλλά ο τραυλισμός μπορεί να ελεγχθεί με θεραπεία. Στο σπίτι, είναι εξαιρετικά σημαντικό να επαναλαμβάνεται καθημερινά η θεραπεία στο ίδρυμα με την οικογένεια του ατόμου και να ολοκληρωθούν οι καθορισμένες εργασίες.\nΕύχομαι η επιτυχία της διοίκησης του ιστότοπου, σας άρεσε πολύ.\nΤι ενδιαφέρουσα ερώτηση\nΟ 13χρονος σας: Εβδομάδα 3\nΠροσοχή στα φάρμακα αυτά όταν θηλάζετε\nΤο τέταρτο τρίμηνο: Βοηθώντας το νέο μωρό σας να προσαρμοστεί στον κόσμο\nΔιάγνωση του ιού HPV στις γυναίκες\nΠαράξενο αλλά αληθινό: Τα δίδυμα μπορούν να έχουν διαφορετικούς πατέρες\nΕπιστημονική σκέψη και παιδιά\nΕίναι ασφαλές να βρίσκεστε κοντά σε άτομα που καπνίζουν όταν είμαι έγκυος;\nΤο μυστικό του χρόνου χωρίς οθόνη αυτό το καλοκαίρι\nCopyright 2022 \_ Θεραπεία ομιλίας στα παιδιά...


Ετοιμος για το σκληρό μπρα ντε φερ | δημοκρατία\nΕτοιμος για το σκληρό μπρα ντε φερ\nΜε την επιστροφή του Αντώνη Σαμαρά από τη Μεσσηνία στην Αθήνα ξεκινά και η αντίστροφη μέτρηση για την είσοδο στην τελική ευθεία των διαπραγματεύσεων που θα έχει ο πρωθυπουργός με τους ισχυρούς ηγέτες της ευρωζώνης. Παρά την επικοινωνιακή καταιγίδα που εκδηλώνεται σε βάρος της Ελλάδας τα τελευταία 24ώρα, κυρίως από τα γερμανικά μέσα μαζικής ενημέρωσης, στο Μέγαρο Μαξίμου επικρατούν «ψυχραιμία» και «συγκρατημένη» αισιοδοξία για τα αποτελέσματα των επαφών που θα έχει ο Αντώνης Σαμαράς την ερχόμενη εβδομάδα με τους Ζαν Κλοντ Γιούνκερ, Ανγκελα Μέρκελ και Φρανσουά Ολάντ.\nΩς προς το ζήτημα της επιμήκυνσης του χρόνου δημοσιονομικής προσαρμογής της χώρας, οι πληροφορίες αναφέρουν ότι αποτελεί βασική προτεραιότητα στις διεκδικήσεις της ελληνικής κυβέρνησης, με τον ίδιο τον Α. Σαμαρά να εμφανίζεται πεπεισμένος ότι η πρόοδος στο ζήτημα αυτό μπορεί να επιτευχθεί σε συνάρτηση με την ανάκτηση της αξιοπιστίας της χώρας μέσα από την παρουσίαση μετρήσιμων αποτελεσμάτων σε δύο κρίσιμους τομείς. Αφενός μεν στην εξασφάλιση της χρηματοδότησης του πακέτου μέτρων ύψους 11,5 δισ. αφετέρου δε στη θεαματική προώθηση των αναγκαίων μεταρρυθμίσεων στο μέτωπο των αποκρατικοποιήσεων.\nΩστόσο, το Μέγαρο Μαξίμου, για ευνόητους λόγους, δεν θέλει να προκαταλάβει σε καμία περίπτωση τα αποτελέσματα των συναντήσεων του Αντώνη Σαμαρά με τη Γερμανίδα καγκελάριο Ανγκελα Μέρκελ και τον Γάλλο πρόεδρο Φρανσουά Ολάντ. Δίνει όμως ιδιαίτερη σημασία στη συνάντηση που θα έχει ο Ελληνας πρωθυπουργός με τον πρόεδρο του Eurogroup Ζαν Κλοντ Γιούνκερ στις 22 του μηνός στην Αθήνα, καθώς θεωρείται πρόσωπο-κλειδί για τη διαμόρφωση του αναγκαίου υποστηρικτικού κλίματος στις προσπάθειες της χώρας και στην εξασφάλιση των διεκδικήσιμων ευκαιριών που έχει ανάγκη για να κερδίσει «ανάσες» στον ανηφορικό δρόμο που πρέπει να διανύσει.\nΚαι επειδή η κατάσταση στην Ευρώπη παραμένει ρευστή, με αποτέλεσμα να γίνεται πολλές φορές επικίνδυνα ευμετάβλητη για την Ελλάδα, οι στενοί συνεργάτες του πρωθυπουργού δεν παύουν να υπενθυμίζουν ότι «πάνω απ’ όλα είναι η παραμονή της χώρας στο ευρώ, με οποιοδήποτε κόστος και θυσία».\nΝΔ: Ντροπή στον ΣΥΡΙΖΑ να εύχεται την χρεοκοπία\nΔριμύ κατηγορώ εναντίον του ΣΥΡΙΖΑ εξαπέλυσε χθες η Νέα Δημοκρατία με αφορμή δηλώσεις του κοινοβουλευτικού εκπροσώπου της αξιωματικής αντιπολίτευσης Παναγιώτη Λαφαζάνη, ο οποίος περιέγραψε το ενδεχόμενο χρεοκοπίας της χώρας ως μη καταστροφικό σενάριο.\nΜε ανακοίνωσή της η Νέα Δημοκρατία χαρακτήρισε «ντροπή» την επίμαχη θέση του Π. Λαφαζάνη, καταγγέλλοντας την ηγεσία του ΣΥΡΙΖΑ ότι εύχεται απροκάλυπτα τη χρεοκοπία της χώρας.\n«Ο κοινοβουλευτικός εκπρόσωπος του ΣΥΡΙΖΑ κ. Λαφαζάνης, με σημερινές του δηλώσεις, εύχεται τη χρεοκοπία της χώρας. Λίγες εβδομάδες πριν ζητούσε απροκάλυπτα την έξοδό μας από το ευρώ και την Ευρώπη. Ούτε ο ελληνικός λαός ούτε η κυβέρνηση θα του κάνουν τη χάρη. Τέτοιες, όμως, δηλώσεις αποτελούν ντροπή» ανέφερε χαρακτηριστικά το γραφείο Τύπου της Ν.Δ., προκαλώντας για αρκετές ώρες αμηχανία στην Κουμουνδούρου, η οποία στο τέλος υποχρεώθηκε να καλύψει τον Παναγιώτη Λαφαζάνη, ανταποδίδοντας τα πυρά στη Συγγρού.\nΣτην απάντησή του ο ΣΥΡΙΖΑ κατηγόρησε τη Νέα Δημοκρατία ότι «συνεχίζει τον βρόμικο πόλεμο λάσπης, παραποίησης και παραπληροφόρησης, υποστηρίζοντας ταυτόχρονα πως η πολιτική της κυβέρνησης είναι αυτή που οδηγεί τη χώρα σε χρεοκοπία. Στο σπίτι του κρεμασμένου δεν μιλάνε για σχοινί, αφού η συγκυβέρνηση συνεχίζει να εφαρμόζει, και μάλιστα με τον πιο σκληρό τρόπο, τις καταστροφικές μνημονιακές συνταγές, οδηγώντας τη χώρα στη χρεοκοπία και στην έξοδο από την ευρωζώνη. Η λάσπη, η συκοφαντία και η παραπληροφόρηση δεν πείθουν πλέον κανέναν. Ο βασιλιάς είναι γυμνός» ανέφερε η Κουμουνδούρου. Η αντιπαράθεση μεταξύ των δύο κομμάτων συνεχίστηκε με νέα σκληρή απάντηση της Νέας Δημοκρατίας, που με έμμεσο πλην σαφή τρόπο υπενθύμισε τις ερωτοτροπίες του Αλέξη Τσίπρα με τη δραχμή. «Το ότι ο κ. Τσίπρας ονειρεύεται την Ελλάδα της δραχμής είναι δεδομένο. Το ότι ο κ. Λαφαζάνης εύχεται τη χρεοκοπία της χώρας είναι και αυτό δεδομένο. Οι εσωτερικές τους διαφωνίες δεν απασχολούν τον ελληνικό λαό» υπογράμμισε χαρακτηριστικά η Συγγρού.\nΠάντως η σοβαρή παραφωνία που εκδηλώθηκε στο εσωτερικό του ΣΥΡΙΖΑ με την παρέμβαση του Παναγιώτη Λαφαζάνη ήρθε να επιβεβαιώσει την πολυγλωσσία που επικρατεί στο κόμμα της αξιωματικής αντιπολίτευσης, καθώς επίσης και τις αντικρουόμενες γραμμές ως προς την άσκηση της οικονομικής πολιτικής.\nΩς προς το επίμαχο απόσπασμα των δηλώσεων του Παναγιώτη Λαφαζάνη, η Κουμουνδούρου προσπάθησε να διασκεδάσει τις εντυπώσεις, δίνοντας στη δημοσιότητα το πλήρες κείμενο της συνέντευξής του, που ωστόσο δεν άλλαζε το πολιτικό μήνυμα των θέσεών του. «Η χρεοκοπία δεν είναι κατ’ ανάγκην καταστροφική. Είναι όπλο των αδύνατων, όταν φτάνουν στο σημείο να μην μπορούν να πληρώσουν τα χρέη τους. Δεν πρέπει να την εμφανίζουμε ως μπαμπούλα» υποστήριξε ο Π. Λαφαζάνης.\nΕν τω μεταξύ ο ευρωβουλευτής του ΣΥΡΙΖΑ Νίκος Χουντής με χθεσινή του συνέντευξη υποβάθμισε τελείως το ζήτημα της επιμήκυνσης της δημοσιονομικής προσαρμογής, λέγοντας ότι «δεν λύνει το πρόβλημα» διότι αυτή «θα χρειαστεί και νέα χρηματοδότηση». Μάλιστα υποστήριξε ότι οι εταίροι δεν είναι πρόθυμοι να κάνουν κάτι τέτοιο.


Πρόγραμμα Επιβράβευσης - Hairwaybeauty\nΣε κάθε αγορά σας ανάλογα με το κόστος των προϊόντων συγκεντρώνετε πόντους (1 ευρώ = 1 πόντος. Στους 180 πόντους παίρνετε 5 ευρώ για την επόμενη αγορά σας). Μπορείτε να κερδίσετε 5 πόντους με την εγγραφή σας, 10 πόντους στα γενέθλιά σας (εάν τα έχετε συμπληρώσει στην εγγραφή σας).\nΠως κάνω εξαργύρωση;\nΌταν συμπληρώσετε 180 πόντους μπορείτε να κάνετε εξαργύρωση στην επόμενη παραγγελία σας. Οι πόντοι σας πιστώνονται στο λογαριασμό σας αφού δρομολογηθεί η αποστολή της παραγγελίας σας. Κάτω από το σύνολο της τρέχουσας παραγγελίας σας στο καλάθι, εφόσον έχετε συγκεντρώσει ήδη 180 πόντους και άνω από προηγούμενες αγορές που έχετε λάβει, αναφέρει “Εξαργύρωση πόντων. Σύρετε την μπάρα με την μπλε κουκίδα μέχρι το συγκεντρωμένο ποσό και έπειτα επιλέγετε το κουμπί “Εξαργύρωση” και “Ολοκλήρωση παραγγελίας”.\nΑπό το σύστημα επιβράβευσης μελών εξαιρούνται οι ηλεκτρικές συσκευές


Θερμή υποδοχή του Μητροπολίτη Θήρας στην Αμοργό - Ορθοδοξία News Agency\nHome \_ Μητροπολιτικό Έργο \_ Ι.Μ. Θήρας, Αμοργού και Νήσων \_ Θερμή υποδοχή του Μητροπολίτη Θήρας στην Αμοργό\n10/12/2021 13/12/2021 Με έντονα αισθήματα τιμής, αγάπης και σεβασμού ο ευγενής λαός της Αμοργού υποδέχθηκε τον νέο Ποιμενάρχη του, Σεβασμιώτατο Μητροπολίτη Θήρας, Αμοργού και Νήσων κ. Αμφιλόχιο. Στον αύλειο χώρο του Δημοτικού Σχολείου της Αμοργού υποδέχθηκαν τον Σεβασμιώτατο κ. Αμφιλόχιο, ο οποίος αφίχθη από την Θήρα, ο Σεβασμιώτατος Μητροπολίτης Σύρου κ. Δωρόθεος Β΄, ο Προϊστάμενος του Καθεδρικού...\n10 Δεκεμβρίου, 2021 - 21:43\nΤελευταία ενημέρωση: 13/12/2021 - 17:05\nΜε έντονα αισθήματα τιμής, αγάπης και σεβασμού ο ευγενής λαός της Αμοργού υποδέχθηκε τον νέο Ποιμενάρχη του, Σεβασμιώτατο Μητροπολίτη Θήρας, Αμοργού και Νήσων κ. Αμφιλόχιο.\nΣτον αύλειο χώρο του Δημοτικού Σχολείου της Αμοργού υποδέχθηκαν τον Σεβασμιώτατο κ. Αμφιλόχιο, ο οποίος αφίχθη από την Θήρα, ο Σεβασμιώτατος Μητροπολίτης Σύρου κ. Δωρόθεος Β΄, ο Προϊστάμενος του Καθεδρικού Ναού Αθηνών, Πρωτοπρ. Θωμάς Συνοδινός, ο Αρχιμ. Αλέξιος Πετρίδης , ο Δήμαρχος Αμοργού κ. Ελευθέριος Καραΐσκος, οι Εκπαιδευτικοί και οι μαθητές όλων των βαθμίδων νέες και νέοι του πολιτιστικου Συλλογου “ΣΙΜΩΝΙΔΗΣ” , ο ιερός Κλήρος, ο Ηγούμενος της Ιεράς Μονής Χοζοβιωτίσσης Ἀρχιμ. Σπυρίδων, ο Γενικός Αρχιερατικός Επίτροπος Θήρας Πρωτοπρ. Νικόλαος Σιγάλας, ο Αρχιμ. Επιφάνιος Αρβανίτης Πρωτοσύγκελος της Ιεράς Μητροπόλεως Νέας Ιωνίας, ο Αρχιμ. Δωρόθεος Βενετσανόπουλος Πρωτοσύγκελος της Ιεράς Μητροπόλεως Παροναξίας, ο Έπαρχος Νάξου και Μικρών Κυκλάδων κ. Ιω. Μαργαρίτης, ο Βουλευτής Κυκλάδων της Νέας Δημοκρατίας κ. Φίλιππος Φόρτωμας, ένδοξοι εκπρόσωποι του πολεμικού Ναυτικού, με επικεφαλής τον Αρχιπλοίαρχο, εκπροσωπών τον Αρχηγό ΓΓΕΘΑ, ο Κυβερνήτης και το Πλήρωμα του Πολεμικού Πλοίου “ΜΠΛΕΣΑΣ”, το οποίο έχει προσορμισθεί, προκειμένου να αποδώσει τιμές κατά την αυριανή αποκάλυψη σήματος στη μνήμη των τριών ηρώων πιλότων Ελικοπτέρων, που έπεσαν στη γειτονική νήσο Κίναρο, ο Διοικητής της 6ης Περιφέρειας ΛΣ κ. Γκύζης, ο Διοικητής του ΑΤ Αμοργού και πλήθος πιστού λαού, της Φιλαρμονικής του Λιμενικού Σώματος παιανιζούσης θριαμβικά εμβατήρια.\nΕτικέτες: Αμοργός, Θερμή υποδοχή, Ι.Μ. Θήρας, Ι.Μ. Θήρας Αμοργού και Νήσων, Μητροπολίτης Θήρας, Μητροπολίτης Θήρας Αμφιλόχιος, υποδοχή


ΠΡΩΤΗ ΠΑΝΕΛΛΗΝΙΑ ΑΝΑΦΟΡΑ!!!! ΤΟ ΘΑΛΑΣΣΙΟ ΤΕΡΑΣ ( !!;;!! ) ΤΗΣ ΠΑΡΑΛΙΑΣ FYLDE COAST!!!!! | Invisible Lycans Team!\nΣτην παραλία Fylde Coast (Ακτή Φίλντ) την 4η Μαρτίου 2018 η θάλασσα ξέπλυνε ένα θαλάσσιο ( !!;;!! ) τέρας τύπου Montauk ( Μάουντακ όποιος δεν ξέρει για αυτά μπορεί να διαβάσει το άρθρο μας ΕΔΩ )! Δεν είναι οι πρώτες φορές που στις βρετανικές ακτές ξεβράζονται παράξενα θαλασσιά τέρατα άγνωστα προς τους επιστήμονες!\nΟ μάρτυρας που το βρήκε και το φωτογράφησε του οποίου ανήκει και ο σκύλος στις φωτογραφίες έδωσε το όνομα Ντάρεν μονάχα! Έδωσε τις φωτογραφίες σε ιστοσελίδα με παράξενα τους είπε που ακριβώς ήταν και αυτό ήταν μετέπειτα κανένα νέο από αυτόν!\nΟι ιδιοκτήτες της ιστοσελίδας έτρεξαν αμέσως στην θαλάσσια αυτή ακτή της Αγγλίας μα δεν βρήκανε τίποτα παρά μόνο στο σημείο που τους είχε δείξει ο άγνωστος να έχει αστυνομικούς πολλούς όπου φαίνεται να είχαν μαζέψει το πλάσμα αυτό!\nΤο θαλάσσιο αυτό πλάσμα είναι ανατριχιαστικό επειδή μοιάζει να έχει ανθρώπινο κρανίο!!!! Μοιάζει να έχει ανθρώπινο το στέρνο αλλά έχει ένα ασυνήθιστο τελείωμα όπου πρέπει να είναι τα πόδια του. Τι συμβαίνει λοιπόν!!;;!! Δεν έχει καθόλου νόημα το όλο θέμα!;! Έχουμε ελέγξει πολλές εικόνες με σκελετούς για να βρούμε ομοιότητες και στην πραγματικότητα δεν βρήκαμε τίποτα όμοιο! Υπάρχουν μερικοί υποψήφιοι αλλά ο (καρχαρίας) αποκλείστηκε επειδή, όπως εξηγούμε αργότερα, δεν ταιριάζει!\nΜήπως είναι ένα είδος αβυσσαλέου ή μήπως είναι ένα ανατριχιαστικό δείγμα ψαριού ή θηλαστικού που δεν γνωρίζουμε ακόμα!!;;!!\nΕικόνα αριθ. .1\nΑυτό φαίνεται να έχει έναν σκελετό παρόμοιο με έναν ανθρώπινο αλλά και το κρανίο αλλά όλες οι ομοιότητες τελειώνουν εκεί! Μετά από αυτό το μόνο πράγμα που απομένει είναι ένα περίεργο πτερύγιο, όπως ένα πτερύγιο ψαριών! Το χρώμα αυτού του αντικειμένου είναι παράξενα φυσικό! Έχει σαφώς κάποια σάρκα ή κομμάτια σάρκας ! Το δέρμα φαίνεται να εξαφανίστηκε στο πάνω μέρος το σώματος του “πλάσματος “! Το κρανίο φαίνεται να έχει μια τρύπα για τα μάτια, ίσως! Θα μπορούσε να είναι για τα αυτιά ή την πραγματική αιτία που σκότωσε αυτό το πλάσμα!\nΤα πλευρά αυτού του “πλάσματος” είναι αυτό που μας έκανε να αποκλείσουμε ότι ήταν σκελετός καρχαρία ή σαλαχιού!\nΕικόνα αριθ. 2\nΠαρόμοια χαρακτηριστικά με ενός ανθρώπινου κρανίου…!\nΣτην παρακάτω εικόνα φαίνεται το περίεργο σχήμα των πλευρών του και αν το παρατηρήσετε καλά θα δείτε ότι έχει και συνέχεια από ποδιά εκτός αυτών!\nΕικόνα αριθ. 3\nΠοιος μπορεί να πει τι πλάσμα είναι αυτό!;! Είναι ένα πλάσμα όπου φτιάχτηκε βιογενητικά σε κάποιο κρυφό εργαστήριο!;! Μήπως είναι ένα άγνωστο είδος θηλαστικού που δεν έχουμε ανακαλύψει ακόμα!;! Μήπως είναι ένα είδος αβυσσαλέων!;!\nΌτι και να είναι όμως πλέων δεν υπάρχει κάποιοι φρόντισαν να εξαφανιστεί γρήγορα όπως και με όλα τα άλλα παράξενα πλάσματα που έχουν ξεβραστεί κατά καιρούς σε ακτές θάλασσες, λίμνες, και ποτάμια ανά τον κόσμο!


Η Scarlett Johansson είναι η υπερ-Lucy του Luc Besson | unregistered.gr\nTags: action, Luc Besson, Scarlett Johansson, scifi, superheroes\nΚοίτα που η Scarlett Johansson μας έγινε το… γυναικείο αντίστοιχο του Statham!\nΚαι όμως, τα κατάφερε: από πρωταγωνίστρια ρομαντικών ταινιών και συμπρωταγωνίστρια σε γενικώς κομματάκι-ήπιους-ρόλους, η Scarlett Johansson τριτώνει το σερί δράσης της με το Lucy του Luc Besson.\nΣε αυτό, μια γυναίκα αναγκάζεται να καταναλώσει κάποιο είδος υπερ-σιροπιού, που της χαρίζει υπεράνθρωπες δυνάμεις. Δεν νιώθει πόνο, μπορεί να μετακινεί αντικείμενα και μόνο με τη σκέψη της, μπορεί να απορροφά γνώση στη στιγμή σαν σφουγγάρι… Και είναι και η Scarlett Johansson.\nΦυσικά, όπως συμβαίνει συχνά στην… περίπτωση του Luc, το σενάριο μάλλον είναι απλά μια δικαιολογία των δέκα (το πολύ – και μαζί με τους διαλόγους) γραμμών, με στόχο να στηθεί μια αλληλουχία εντυπωσιακών κηνυγητών, καταδιώξεων σε στέγες ή με παπάκια σε Ιταλικές πλατείες, εκρήξεις πάσης φύσεως αυτοκινήτων, τραπεζών και πιγκουίνων… Και είναι και η Scarlett Johansson.\nΌπως και να έχει, μπορεί ο Luc να μας έχει δώσει και αρκετές… εμ… δεν-θα-τις-λέγαμε-αριστουργήματα-του-κινηματογράφου ταινίες, αλλά συνήθως στην εντελώς άμυαλη δράση τα πηγαίνει μια χαρά. Και μας έχει δώσει και το εξαιρετικό από κάθε άποψη Leon, του οποίου εξακολουθούμε να περιμένουμε ένα αντίστοιχο. Ποτέ δεν ξέρεις. Και είναι και η Scarlett Johansson… :-)\nΑνανεωθήκαμε... πάλι;!; Μπά, δεν είναι αυτό που φαίνεται..!\nΓνώρισε τον Ratbag του Middle Earth: Shadow of Mordor\nLFO: ένα… ηχητικό θριλεράκι επιστημονικής φαντασίας\nΑποκαλύφθηκε ο δεύτερος χαρακτήρας που θα μπορείς να παίξεις στο The Witcher 3\nGrey Goo: Οι "εφεντζήδες" του Lord of the Rings βγάζουν RTS\nΟ Predator... στο Μεσαίωνα;!


Home / Φροντίδα / Sun / Sun Beauty / Satin Dry Oil SPF30\nΑνακινήστε καλά πριν τη χρήση. Εφαρμόστε το Sun Beauty Fast Tan Optimizer Satin Sheen Oil SPF30 σε όλο το σώμα πριν από την έκθεση στον ήλιο. Απλώστε το προϊόν ομοιόμορφα με τα χέρια σας.\nΌμορφη επιδερμίδα με το ενυδατικό Sun Beauty Comfort Touch Cream SPF50. Εφαρμόστε γενναιόδωρη ποσότητα στο πρόσωπο και το ντεκολτέ, πριν την έκθεσή σας στον ήλιο.\nΕπαναλάβετε την εφαρμογή, σε τακτά χρονικά διαστήματα, για να διατηρήσετε την προστασία, ειδικά μετά το κολύμπι, σε περίπτωση εφίδρωσης, μετά το στέγνωμα με πετσέτα ή σε παρατεταμένη έκθεση στον ήλιο.\nΕφαρμόστε το Sun Beauty Satin Dry Oil Fast Tan Optimizer SPF30 για να προστατέψετε την επιδερμίδα σας από τις φθορές της ηλιακής έκθεσης και για να αποκτήσετε ομοιόμορφο, βαθύ, αψεγάδιαστο μαύρισμα, πιο γρήγορα, χάρη στο ενισχυμένο σύμπλεγμα Tan Activator. Εφαρμόστε γενναιόδωρη ποσότητα πριν την έκθεσή σας στον ήλιο. Επαναλάβετε την εφαρμογή, σε τακτά χρονικά διαστήματα RΕπαναλάβετε την εφαρμογή, σε τακτά χρονικά διαστήματα, για να διατηρήσετε την προστασία, ειδικά μετά το κολύμπι, σε περίπτωση εφίδρωσης, μετά το στέγνωμα με πετσέτα ή σε παρατεταμένη έκθεση στον ήλιο.\nΠαρατείνετε το μαύρισμα των διακοπών σας εως και για έξι εβδομάδες με το Golden Tan Maximizer After Sun Lotion. Εφαρμόστε γενναιόδωρη ποσότητα στο πρόσωπο και το σώμα μετά την έκθεσή σας στον ήλιο. Χρησιμοποιείτε καθημερινά κατά τη διάρκεια των διακοπών σας και για τουλάχιστον 2 εβδομάδες μετά την επιστροφή σας.


ΙΑΤΡΙΚΟΣ ΣΥΛΛΟΓΟΣ ΛΑΡΙΣΑΣ - ΙΣΑ για ΕΟΠΥΥ: ΝΑΙ στις μετακινήσεις – ΟΧΙ στις απολύσεις από το ΕΣΥ !!!\nΙΣΑ για ΕΟΠΥΥ: ΝΑΙ στις μετακινήσεις – ΟΧΙ στις απολύσεις από το ΕΣΥ !!!\nΓια άλλη μία φορά ο ΙΣΑ υποβάλει σε ασκήσεις επαναστατικής γυμναστικής τους ιατρούς και κηρύσσει επανάσταση την στιγμή που συναινεί με τις πολιτικές προτάσεις του Υπουργείου Υγείας !\nΕξέδωσε λοιπόν επαναστατική διακήρυξη αρχών και κόκκινων γραμμών και τι μας λέει ?\n1. «Κόκκινη γραμμή αποτελεί για τον Ιατρικό Σύλλογο Αθηνών η τήρηση του λόγου του Υπουργού Υγείας πως δε θα απολυθούν γιατροί από το Εθνικό Σύστημα Υγείας.»\n2. «Περιμένουμε, ο Υπουργός Υγείας Α.Γεωργιάδης, να κάνει πράξει αυτά που εξήγγειλε, περί μετακινήσεων και όχι απολύσεων, του ιατρικού δυναμικού, σύμφωνα με την πυκνότητα του πληθυσμού.»\nΜε άλλα λόγια ΔΕΧΕΤΑΙ τις μετακινήσεις προσωπικού από τον ΕΟΠΥΥ προς το ΕΣΥ με βάση πληθυσμιακά κριτήρια, πράγμα που σημαίνει ότι όσοι δεν ενταχθούν στο ΕΣΥ μπορεί και να απολυθούν, συγχρόνως αποδέχεται πιθανές εξοντωτικές μετακινήσεις ιατρών που θα τους οδηγήσουν σε βέβαιες παραιτήσεις και έτσι ούτε γάτα ούτε ζημία αφού και ο στόχος των απολύσεων θα επιτευχθεί και ο φίλος Υπουργός δεν θα έχει παραβεί τον λόγο του !\nΤέτοιου είδους πρακτικές πράγματι αποτελούν κόκκινες γραμμές αλλά για το σύνολο των ιατρών ενάντια στον ξύλινο και προσχηματικό «επαναστατικό» λόγο!\nΑκολουθεί αυτούσιο το επίμαχο «επαναστατικό» δελτίο τύπου !\nΑνοχή ΙΣΑ Μηδέν: ΚΟΚΚΙΝΗ ΓΡΑΜΜΗ – ΚΑΜΙΑ ΑΠΟΛΥΣΗ ΓΙΑΤΡΟΥ\nΚόκκινη γραμμή αποτελεί για τον Ιατρικό Σύλλογο Αθηνών η τήρηση του λόγου του Υπουργού Υγείας πως δε θα απολυθούν γιατροί από το Εθνικό Σύστημα Υγείας.\nΗ αντίδραση του Ιατρικού Σώματος σε σημερινές ανακοινώσεις και δημοσιεύματα περί σχεδίου απομάκρυνσης ακόμη 1200 γιατρών των Μονάδων ΕΟΠΥΥ, είναι σφοδρή και αναμένεται να εξελιχθεί σφοδρότερη και να φτάσει στα όρια της εξέγερσης.\nΜετά την επαγγελματική ομηρία απλήρωτων γιατρών 3 χρόνων και την ιατρική ανεργία που έχει κάνει 7000 γιατρούς της Αθήνας μετανάστες, τώρα εξαγγέλλονται κι άλλες απολύσεις. Είναι ντροπή και όνειδος.\nΠεριμένουμε, ο Υπουργός Υγείας Α.Γεωργιάδης, να κάνει πράξει αυτά που εξήγγειλε, περί μετακινήσεων και όχι απολύσεων, του ιατρικού δυναμικού, σύμφωνα με την πυκνότητα του πληθυσμού.\nΟποιαδήποτε παρέκκλιση από τις υποσχέσεις του Υπουργού Υγειας θα μας βρει αντίθετους: το ΙΑΤΡΙΚΟ σώμα θα συσπειρωθεί και πάλι σε ένα Πανυγειονομικό μέτωπο που θα διεκδικήσει τα δίκαια δικαιώματα γιατρών και ασθενών, με στόχο τη διασφάλιση μιας ισότιμης περίθαλψης και τη διατήρηση της εργασίας όλων των λειτουργών υγείας.


Egg Tech Athens > Bluetooth > Bluetooth Huawei AM61 Black Red Sport 2452501\nΗ Huawei παρουσιάζει τα νέα ασύρματα ακουστικά με τεχνολογία Bluetooth. Τώρα μπορείς να κινηθείς άνετα ακούγοντας τη μουσική σου χωρίς να χάσεις καμία κλήση από το κινητό σου. Τα ακουστικά της Huawei σου επιτρέπουν να απολαύσεις εξαιρετική ποιότητα ήχου και εύκολη ασύρματη σύνδεση με οποιαδήποτε συμβατή συσκευή Bluetooth 4.1. Μικρά και ελαφρά είναι τέλεια ακουστικά για έναν δραστήριο τρόπο ζωής, με επιλογή από eartips που εξασφαλίζουν την τέλεια εφαρμογή και άνεση κατά τη διάρκεια της άσκησης.\nPassive Noise Cancellation, Sports, Μείωση Θορύβου Μικροφώνου\nΠλυντήριο-Στεγνωτήριο Ελεύθερο Candy CSOW6955T/1-S 9kg 1600rpm


TAXYΔΡOMOΣ ΤΗΣ ΕΥΒΟΙΑΣ, ΕΙΔΗΣΕΙΣ ΜΕ ΤΟ ΚΥΡΟΣ ΤΟΥ EVIA POST: Στις κάλπες το ΠΑΣΟΚ για την ανάδειξη του νέου προέδρου\nΣτις κάλπες το ΠΑΣΟΚ για την ανάδειξη του νέου προέδρου\nΑρχίζει την Κυριακή η διαδικασία για την ανάδειξη του διαδόχου του Ευάγγελου Βενιζέλου στην προεδρία του ΠΑΣΟΚ, με τους τρεις υποψήφιους να καλούν για στήριξη τα μέλη και τα στελέχη του κόμματος.\nΟι ψηφοφόροι του κόμματος από τις εννέα το πρωί καλούνται να εκλέξουν τον διάδοχο του Ευ. Βενιζέλου σε κάλπες, οι οποίες θα στηθούν ανά την Ελλάδα. Οι τρεις υποψήφιοι Ανδρέας Λοβέρδος, Οδυσσέας Κωνσταντινόπουλος και Φώφη Γεννηματά αποκαλύπτουν τα σχέδια που έχουν για την παράταξη, αλλά και για τη χώρα, αν και ο προεκλογικός αγώνας κινείται σε χαμηλούς τόνους.\nΑναμένεται να υπάρχουν περισσότερα από 350 εκλογικά κέντρα στους κατά τόπους δήμους και ο κάθε υποψήφιος θα ψηφίσει στην πόλη καταγωγής του.\nΗ Φώφη Γεννηματά θα ψηφίσει στις 11.15 π.μ., στον Πολυχώρο του Δήμου Αθηναίων, ο Οδυσσέας Κωνσταντινόπουλος, θα ψηφίσει στις 12.00 στο Πνευματικό Κέντρο στην Τρίπολη στην Αρκαδία και ο Ανδρέας Λοβέρδος, θα ψηφίσει στις 12.00 στο Πνευματικό Κέντρο Δήμου Μεταμόρφωσης - Αττικής.\nΤα αποτελέσματα θα μεταδίδονται αύριο από την ιστοσελίδα του ΠΑΣΟΚ και θα είναι γνωστά μετά το κλείσιμο των εκλογικών κέντρων.\nΔύσκολες οι προβλέψεις για το ποιος θα είναι ο επικεφαλής του ΠΑΣΟΚ. Η συλλογή των υπογραφών και η εκλογή των μελών της Κεντρικής Επιτροπής θόλωσε τα πράγματα, σε ό,τι αφορά στο ποιος έχει τη δυναμική νίκης.\nΑπό την μια πλευρά η Φώφη Γεννηματά συγκέντρωσε των εντυπωσιακό αριθμό των 670 υπογραφών προκειμένου να προκειμένου να πιστοποιηθεί η υποψηφιότητά της, έναντι 317 και 300 των Οδυσσέα Κωνσταντινόπουλου και Ανδρέα Λοβέρδου αντίστοιχα. Εντούτοις το προβάδισμα αυτό της κυρίας Γεννηματά δεν επιβεβαιώθηκε στην εκλογική διαδικασία για τη σύνθεση της νέας Κεντρικής Επιτροπής, αφού σύμφωνα με εκτιμήσεις στη σφαίρα επιρροής της είναι μόλις το 20% των μελών. Να σημειωθεί ότι η Κεντρική Επιτροπή θα αποτελείται από 145 μέλη, οι 130 είναι οι εκλεγμένοι και οι 30 οι συμμετέχοντες αριστίδην, δηλαδή βουλευτές και ευρωβουλευτές.\nΑναρτήθηκε από O ΤΑΧΥΔΡΟΜΟΣ ΤΗΣ ΕΥΒΟΙΑΣ στις 7:00 μ.μ.


Δήμος Κηφισιά: Γιατί πρέπει να εμβολιάζονται τα παιδιά μας | thessi.gr\nΔήμος Κηφισιά: Γιατί πρέπει να εμβολιάζονται τα παιδιά μας\nΟκτώβριος 17, 2018\t • Κατηγορίες: ΚΗΦΙΣΙΑ. και Υγεία Κηφισιά. Ετικέτες: ΕΜΒΙΛΙΑ. Ταξινομίες: ΥΓΕΙΑ.\nΑπό τα στοιχεία του Παγκόσμιου Οργανισμού Υγείας πάνω από 2,5 εκατομμύρια παιδιά σώζονται και προφυλάσσονται από σοβαρές ασθένειες. Την ίδια στιγμή πάνω από 1,5 εκατομμύρια παιδιά, κάτω των 5 ετών, πεθαίνουν από νοσήματα που αντιμετωπίζονται με εμβολιασμό, ενώ πάνω από 20 εκατομμύρια βρέφη δεν εμβολιάζονται, με αποτέλεσμα να θέτουν σε κίνδυνο τον οργανισμό τους.\nΤα εμβόλια είναι ασφαλή. Πολλοί γονείς δεν γνωρίζουν τις ασθένειες που προλαμβάνονται με τους εμβολιασμούς και δεν γνωρίζουν πόσο σοβαρές είναι αυτές, καθότι μπορούν να οδηγήσουν είτε σε μόνιμη αναπηρία (π.χ πολυομυελίτιδα) ή θάνατο.\nΠαρότι τα νοσήματα που καλύπτονται με τον εμβολιασμό έχουν εξαφανιστεί από τη χώρα μας (αυτό οφείλεται βεβαίως στους εμβολιασμούς που γίνονται), θα πρέπει να γνωρίζουμε ότι αυτά τα νοσήματα εξακολουθούν να υπάρχουν σε κάποιες άλλες χώρες. Αν ο πληθυσμός δεν είναι καλυμμένος από τους εμβολιασμούς, αυτά τότε πολύ γρήγορα θα εξαπλωθούν με σοβαρές συνέπειες για την υγεία των πασχόντων.\nΗ επιδημία της ιλαράς που εμφανίστηκε στη χώρα μας οφείλεται στην ομάδα των Ρομά, η οποία παραμένει ανεμβολίαστη, καθώς επίσης και σε ομάδα ενηλίκων οι οποίοι είτε δεν είχαν εμβολιαστεί είτε είχαν λάβει μόνο τη μία δόση εμβολίου.\nΟι συνήθεις επιπλοκές από τους εμβολιασμούς είναι πιθανός ήπιος πυρετός, και πιθανός πόνος ή πρήξιμο στο σημείο εμβολιασμού. Αυτές οι παρενέργειες διαρκούν μόνο λίγες ημέρες. Αν ένα μη εμβολιασμένο παιδί νοσήσει από την πραγματική ασθένεια, το αποτέλεσμα μπορεί να είναι σοβαρό ή ακόμη και θανατηφόρο.\nΟι γονείς είναι οι μόνοι υπεύθυνοι για την υγεία τω παιδιών τους και επομένως για την πρόληψη των ασθενειών που τα απειλούν, η οποία πραγματοποιείται μέσω των εμβολίων.\nΣυνιστάται στους γονείς να μην στηρίζονται σε μη έγκυρες διαδόσεις σε ότι αφορά την επικινδυνότητα των εμβολίων και να μην ενημερώνονται από διάφορους ιστότοπους του διαδικτύου, αλλά να απευθύνονται και να ακολουθούν τις οδηγίες των οικογενειακών τους παιδιάτρων.